Bir səyyahın söhbətindən… | Ekinchi.az\n19 İyun, 2018 - Çərşənbə axşamı\nBir səyyahın söhbətindən…\nXınalıq dağın zirvəsində naməlum bir tamaşanın dahiyanə bir dekoru kimi dayanıb.Aşağıdan Qudyalçay tərəfdən baxanda orta əsr qalasını xatırladır.Qədim qalalar kimi o da uçurumlarla dövrələnib.Taa aşağıda dərədə bulaqların ayağı Quyalçayla qovuşmağa tələsir.\nXınalıqdan yuxarı Qızıl qaya, quzeydə Tufandağ, onun arxasında Şahdağ yüksəlir. Şimal-Qərb tərəfə üz tutub getsən, 50km-dən Avropada ən uca insan məskənini- Quruş kəndini görərsən. Deyilənlərə görə, ora qartallar yuvası, dağ kəllərinin oylağıdır.\nAşağıdan Xınalıq pilləkənə oxşayır. Bəzən adama elə gəlir ki,yastı damların üstü ilə birnəfəsə lap yuxarıyacan yüyürə bilərsən.\nEvlər tünd boz və qara rəngli çay daşlarından elə incəliklə qurulub ki, elə bil heç tikilməyib, hörülüb, toxunub. Həyətlərdən çoxunun girəcəyinə qoşa kəl buynuzu mismarlanıb.Uşaqlar damların üstündə oynayır. Başında iri bağlama olan qadın yüngül addımlarla yoxuşu qalxır, üzü narıncı kəlağayla örtülüdür. Balaca bacısını tərkinə almış oğlan uşağı atı məhmizləyir.\n16-yaşlı bir qız eyvanda nənəsi ilə yəhərüstü toxuyur.Qoca qarı bizə naxışları başa salır. Bax, bu qala divarı, bu da atlılar.Xınalıqda qız həddi-buluğa çatdımı, gərək özünə cehiz toxusun. Qarı sadalayır: dəst, xalı,gəbə, kilim, palaz, farmaş,çuval, xurcun, torba, yəhərüstü, pul kisəsi, canım sənə desin, heybə, qurşaq, dolaq, çarıq bağı…\n—-İndi çarıq geyən kimdir?\n—-Gedək,–deyə təzə tanışımız, ev sahibi İbrahim Aydayev səslənir,–Sizə kəndimizdəki ən qədim evi göstərim.\nHəmin qara daşlardan hörülmüş bir bina. Adına “Pir Comərd” deyirlər. Dünya durduqca qalasıdır. Üstündəki yazıya görə, “Peyğəmbərin vəfatından 500 il sonra tikilib.” Hesablayırıq: Bizim eranın xı əsrinə təsadüf edir. “Demək Xınalığın azı 900 yaşı var?..”\n—-Yazda Qaradağın döşündə sel qədim bir məzarı yuyub açmışdı. Ölülərin hamısı arxasıüstəydi, heç biri üzü qibləyə deyildi.\nDemək, İslamdan qabaq da burda yaşayış olub.\nRəvayətə görə, Xənalığın ortasında yerli əhali—atəşpərəslər yaşayırmış. Aşağı və yuxarı məhəllələrdə qaçaq düşmüş ermənilər, ,yəhudiılər məskən salmışlar. Onlar kənddə kilsə, sinoqoq qurdular. Ancaq ərəblər bura gəldikdən sonra , həm yerli xınalıqlılar, həm də gəlmələr İslamı qəbul etdilər. Amma yenə xəlvəti oda sitayiş eləyirdilər.\nAtəşpərəstlər buraya hardan gəlmişdilər? Kimi deyir, kiçik Asiya şəhəri Xnodan, kimi deyir, biz elə həmişə burda yaşamışıq. Uca boylu, ağ saçlı qoca söhbıtə qarışır\n===Keçmişdə—uzağın söhbətidir, bunu mənə babam danışıb—bizim kəndli bir dərviş İstambula gedəndə yolda bir şəhərə rast gəlir. Oranın camaatı bizim dildə danışırmış.İndi alimlər həmin şəhəri axtarırlar, tapa bilmirlər. Dünyada Xınalıq dilində danışan ancaq bizik.\nBurada hər şey möcüzə kimidir. Harda belə ətirli bal dadmışıq,belə yüyrək, cins atları harda görmüşdük? Hələ qaragöz xalçalar,xalılar…\nDağ otlarından alınan boyaların kəskin təzadı xalçanı tuşla işlənmiş lövhəyə bənzədir.\nBurda vaxtın keçimi, zamanın axarı da başqadır. Dəqiqə min ili özündə birləşdirə bilir.\nXınalığın ətrafında bir neçə mağara var. Qırx Abdal mağarası…Mağaranın adam boyu hündürlüyündə olan girəcəyi almas saplarla pərdələnib. Su divardan süzülür, tavandan damcılayır, irmaqlara qarışıb Rusaşa tökülür. Çayın o tərəfində böyük bir mağara var. Daşlı-çınqıllı yamacı qalxıb mağaraya çatırıq. Sal daşların üstündə sakitcə əyləşirik. Əsrlər boyu Günəşə pərəstiş edən Xınalıq kəndi başlanğıcını burdan götürməyirmi?\nİbrahim deyir: “Sabah ertədən Atəşgaha gedərik.” Susur. Yəni heç nə demirəm özünüz görərsiz.\nAzərbaycanın sönməz işıqları bu torpağa qədəm basan hansı səyyahı məftun etməyib? Məsudi,Məğribi, Afanasi Nikitin… Hələ bizim əsrin əvəllərində buraya uzaq Hindistandan səcdəyə gələrdilər.İndi həmin ocaqlar bizim mətbəxlərdə yanır.\nXınalığın üç kilometrliyindəyik. Bu da Atəşgah.Torpağın qoynundan qalxıb yellənən alov dilimlərini görəndə niyə bu qədər heyrətləndik? Bir anlığa qədim hisslər, qəribə könül çırpıntıları ilə çuğlaşdıq. Bu ocaqlar kimləri isitmiş, doyurmuş, sevindirmişdir… Doğrusunu Allah bilir!\nKeçilərin izi ilə bulağa gedirik. Qabağa düşmüş uşaqlar hərdən qanrılıb, altdan-altdan yöndəmsiz yerişimizə baxır, xısınlaşırlar.\nLardan biri yarğandan aşağı atılır, nəfəsimizi dərməyə macal tapmamaış, dağ selini keçir, pişik kimi Çardaqlı qayanın yanına dırmaşır, uzaqlaşıb qara bir nöqtəyə dönür. Bir azdan əlində ot dəstəsi geri qayıtdı—burda bunun adı “dağ çayıdır”. Əlçatmaz qayalıqlar da bitir. İbrahim—Ürəyin birinci dərmanıdır ,–deyir. Heç birimiz ürəyimizdən şikayətlənmirik. Həmin otun bir çəngəsini qeyd dəftərçəmin varaqları arasına qoydum. Qoy Xınalıq ətri gəlsin.\nBir səyyahın söhbətindən… Xınalıqda olduğumuz üç gündən birini maldarlıq fermasında keçirtdik.\nBu vaxta qədər çobanların həyatı ilə belə yaxından tanış olmamışdım. Yer üzündə ən qədim peşə sahibləri təbiətin dilini çoxdan tapıblar.\nAlaçıqların bəzəyi—kilimlər, xurcunlar, farmaşlar, çuvallar, çörək torbaları… Kara gələn elə şey yoxdur ki,köçəri qadınlar yun saplardan hörüb toxuya bilməsinlər. Yayda işdən baş açmaq olmur, ancaq gecələr cəhrə arxasında dincəlirlər. Onlardan biri də təbiətin gözəlliyinə dalmaq, şəlaləyə baxmaq, gül dəstəsi bağlamaq üçün alaçıqdan çıxmaz. Qışda, dağlar qarla örtüləndə hər evdə, hər alaçıqda hana qurulur, xalılarda, xalçalarda alp çəməninin çiçəkləri sayrışır. Gözəllik hər udum hava ilə, hər içim su ilə onların iliklərinə, qanlarına işləyir. Ancaq çoban şənliklərinin əvvəlki qurğu- büsatı qalmayıb. Sovxozda 280 çoban var.Biri də tütək çalmır. Tütək çobanlar aləmindən uzaq düşüb. Nədənsə çoban bayramları da yoxa çıxıb. Ayrıca quzu bayramı da keçirilərdi. Çoban on gün quzunu körpə uşaq kimi qucağına alıb anasına göstərər, sonra qaytarardı.İyirmi birinci gün quzu ota buraxılır. İlk otarma. O gün qadınlar çobanlara şirni xonçaları aparır, uşaqlar quzuları çiçəklərlə bəzəyirdilər.\nQırxım bayramı… Köç bayramı… Köç bayramı daha təntənəli və şən keçərmiş. Cıdır başlayır. Nişan alma, xəndəkdən, kəndir və tonqal üstündən atlanma yarışları. Məzhəkəli oyunlarda maskarad üçün ayı, canavar, keçi dərilərindən istifadə edirlərmiş.\nBu oyunlardan biri “Ayı ilə vuruşma” adlanır. Vuruşanlardan biri ayı dərisinə bürünür. Qalib gələn çobana corab, dolaq, papaq bağışlayırlar.Bu sadəcə əyləncə deyildi, ağır səfərdən qabaqkı güc, qüdrət nümayişi idi. Köçərilər ağır, yekrəng həyatlarını şairanələşdirməsələr ağrılara, acılara necə dözərdilər? Onlar indi son izlərini, son qalıqlarını axtardığımız tərəkəmə oyunlarını yaratdılar.\nÇobanların daxili dünyası gözümüz önündə saralıb solmaqdadır. Cavanlar gileylənirdilər:”Sənətinin qabağında xalq sözü yazılanlardan heç biri buranın yolunu tanımır.Yoxsa xalq ancaq şəhərdə yaşayır?”\nXınalıq…Xınalıq… Yazılmamış dramların , bütün dövrlərdəki faciələrin daş dekoru. Mağara adamı, atəşpərəstlər, ərəb hücumları, qaçaqlar, köçəri maldarlar…\nPasternak qəribə deyib: “Neçənci əsrdir indi bayırda, əzizlərim?”\nƏvvəlki: Akif Əli Filologiya elmləri namizədi, publisist, yazıçı\nNövbəti: Sədaqət Yusifqızı\nNiyə məhz “Kənd təsərrüfatı ili”?!\n19 Yanvar 2015\n19 Avqust 2013\nCuliya A. Menhen\n19 Noyabr 2012\n25 İL ÖTDÜ… Vətən yolunda şəhid olanlarin ruhuna: əl-Fatihə\n20 Yanvar 2015


Hikmət Nəzərli Baba oğlu / Müharibə qəhrəmanları - Karabakh Life\nDoğum tarixi 3 İyul 1966\nDoğum yeri Bakı şəhəri, Azərbaycan SSR\nTəhsili Xətai rayonu 27 saylı məktəb, Bakı şəhəri, Azərbaycan SSR\nKarabakh Life Müharibə qəhrəmanları Hikmət Nəzərli Baba oğlu\nAzərbaycan Respublikası prezidentinin 9 sentyabr 1992-ci il tarixli 178 saylı fərmanı ilə Nəzərli Hikmət Baba oğluna ölümündən sonra "Azərbaycanın Milli Qəhrəmanı" adı verilmişdir.\nQarabağda ermənilərin törətdikləri vəhşiliklərə dözə bilməyən Hikmət könüllü olaraq orduya yazılır. Ağdam rayonunda şərəfli döyüş yolu başlayır. Umudlu kənd sakinlərinə kömək edərkən yaralanır müalicə olunduğdan sonra isə yenidən cəbhəyə üz tutur. 1992-ci il 25 fevral ermənilər Xocalıda vəhşilikər törətdikləri zamanı Hikmət idarə etdiyi maşınla düşmənə müqavimət göstərərək dinc əhalinin buradan çıxmasına şərait yaradırdı.


Siqaret çəkməyin hökmü istiftaat.az online sual-cavab saytı\nSiqaret çəkməyin hökmü\nMüəllif Kerbelayi Anar Huseyni · Dərc olunub 31.07.2018\nMöminlər arasında hökmü düzgün bilinməyən mövzulardan biri də “siqaret” mövzusudur. Bu mənada ki, bəziləri təqlid etdiyi müctehidin rəyini dəqiq araşdırmadan “siqaret çəkmək haramdır”, “siqaret çəkmək məkruhdur” və yaxud “təzə başlayana haramdır” və s. bu kimi sözləri yayırlar. Bu sözlərin mənbəsini soruşduqda isə “zərəri var ona görə” və yaxud buna oxşar şeylərlə cavab verirlər.\nMüqəddəs islam dininə görə şəriət hökümləri əsasən Quran və hədislər əsasında çıxarılır. Quran və hədislərdə isə siqaret çəkməyin haram olması barəsində qəti bir dəlil yoxdur. Belə olduqda, “siqaret çəkməyin” hökmü bizə şübhəli qalmış olur. Şübhəli qaldıqda isə “əsalətu-ibahə” qaydasına, yəni (bir şeyin halal və ya haram olduğu bilinməzsə, qərar verilir ki, əslində bu şey halaldır) qaydasına müraciət olunur və hökm olunur ki, bu şey “halaldır”. Yəni, müctehid bir şeyin haram və ya halal olması barəsində Quran və hədislərdən heç bir dəlil tapmasa və bu şeyin hökmü barəsində şəkdə qalarsa, bu qayda əsasında hökm edir ki, bu şey halaldır.\nNecə ki, İmam Sadiq (ə) buyurur:\n“Hər bir şey sənə halaldır, hətta o vaxta qədər ki, o şeylərin haram olduğunu biləsən”.\nMənbə: “Vəsailuş-şiə, cild 11, bab 4, h 4”.\n“Hər bir şey mütləqdir (mübahdır), hətta o şeylərin barəsində qadağa gələnə qədər”.\nMənbə: “Vəsailuş-şiə, cild 27, bab 12, h 62”.\nNəticə etibarilə görürük ki, siqaret çəkmək öz-özlüyündə halal olan bir şeydir. Yəni ilk baxışdan “siqaret çəkmək haramdır” demək düzgün sayılmaz. Yalnız o zaman düzgün sayılmış olar ki, siqaret çəkmək barəsində açıq-aşkar bir dəlil olmuş olsun. Yaxud hər hansı bir haram əmələ və ya etina olunası həddə olan ciddi bir zərərə səbəb olmuş olsun.\nƏksər fəqihlərin rəylərinə baxsaq görərik ki, siqaret çəkməyin haramlığını birbaşa deyil, yalnız “etina olunası həddə olan ciddi bir zərər” qeydilə buyururlar. Bu da aydın bir məsələdir ki, adi zərərlə ciddi zərər heç də eyni bir şey deyildir. Bir az diqqətlə baxsaq görərik ki, gündəlik həyatımızda etdiyimiz işlərdən elələri var ki, fərqli cəhətlərdən bizlərə zərəri vardır. Adicə yediyimiz bəzi yeməklərə, yaxud içdiyimiz bəzi sulara fikir versək görərik ki, çoxu bizə zərərlidir. Amma bununla yanaşı biz bilirik ki, etdiyimiz bu işlər heç də haram deyil. Məsələn; suyu isti halda içirik və bilirik ki, bunun bizə elə də bir zərəri yoxdur. Amma suyu qaynayan halda içmirik və bilirik ki, bu cür içsək ağzımız, dilimiz, boğazımız və sair orqanlarımız yanacaq və bunun da nəticəsində həmin bədən üzvlərimizə ciddi zərər dəyəcək. Hətta mümkündür ki, həmin orqanlar sıradan çıxsın, kəsilsin, ölüm təhlükəsi olsun və s. Düzdür adi isti suyu içmək bəyənilən bir əməl deyil. Sadəcə biz bunu rahat bir şəkildə edirik və bunun da səbəbi ondan ibarətdir ki, etdiyimiz bu iş “etina olunası həddə olan ciddi bir zərər” qeydindən uzaqdır. Hansı ki, bu ciddi zərər suyu qaynayan halda içildiyində baş verərdi.\nAdi qaydada siqaret çəkməyin hər hansı bir zərərləri olsa da, öz-özlüyündə ciddi bir zərəri yoxdur. Amma adi qaydadan yuxarı həddə çəkilərsə, yaxud siqaretə davam etməyə həkim qəti surətdə icazə verməzsə, bunu da onun həyatilə əlaqəli olan bir təhlükəylə əlaqələndirərsə, məsələn; normalda gündə 10 siqaret çəkən şəxs, 30, 40 və ya 50 siqaret çəkərsə və həkim bu cür davam edildiyi təqdirdə o şəxsin hər hansı bir orqanının sıradan çıxacağını (kəsiləcəyini), şikəst qalacağını, yaxud öləcəyini xəbər verərsə, bu halda həmin şəxsin siqareti çəkməyə davam etməsi haramdır. Çünki artıq bu şəxs, ona ciddi bir zərərin gəldiyini bilmiş olur və ona vacib olur ki, bu işi tərk etsin.\nİndi isə fəqihlərin bir neçəsinin rəyini nəzərinizə çatdırmaq istəyirik:\n1: Ayətullah seyyid Xoyi\nİnanılmış tibbi mərkəzlər təkidlə bildirsələr ki, siqaret çəkmək “ağciyər xərçəngi və infarkt” kimi bir xəstəliyə tutulmaq üçün ən güclü amillərdən biridir. Bu halda təzə başlayan və ya çoxdan çəkən üçün siqaret çəkmək haram olurmu?\nBu şeylər siqaretin haram olmasına səbəb olmaz.\n2: Ayətullah seyyid Sistani\nƏgər siqaret çəkən şəxs bilsə ki, siqaret çəkmək ona “ölüm” kimi və ya “ölümə yaxın” olan bir zərər yetirəcək, bu halda ona haram olar. Əks halda siqaret çəkmək öz-özlüyündə haram deyil.\nSiqaret çəkməyə yeni başlayan şəxsə siqaretin haram olmasının heç bir dəlili yoxdur. Yalnız “ciddi bir zərəri” olduğu halda haramdır.\n3: Ayətullah seyyid Həkim\nSiqaret çəkmək icazəlidir. Yalnız “həlak olmaq qorxusu” yaradan və ya “bədən üzvlərindən birinin”, məsələn; “gözün tələf olmasına” gətirib çıxardan bir zərər olarsa, vacib-ehtiyata əsasən haram olar.\n4: Ayətullah seyyid Sadiq Ruhani\nSiqaret çəkmək öz-özlüyündə haram deyil. Amma cana zərər vurmaq baxımından götürsək, əgər həmin zərər, “insanı həlakətə aparan, əzalarından birinin kəsilməsinə” və yaxud “yaşaması üçün əsas olan bir üzvün şikəst qalmasına” gətirib çıxardan bir zərər olmasa, yenə də haram olmaz.\n5: Ayətullah seyyid Sadiq Şirazi\nSiqaret çəkmək icazəlidir.\n“Ölümə” və ya “ölümə yaxın həddə olan” bir zərərə gətirib çıxartmayınca siqaret çəkmək haram deyil.\n6: Ayətullah Şeyx Fəyyaz\n“Ciddi bir zərərə” gətirib çıxartmayınca siqaret çəkmək icazəlidir.\nAyətullah Məkarim Şirazinin rəyinə əsasən siqaret çəkmək və müxtəlif tütün məmulatlarından istifadə etmək mütləq şəkildə haramdır. Amma adını qeyd etdiyimiz əksər fəqihlərin fətvalarından gördük ki, onlar heç də bəzi möminlər deyən kimi, “siqaret çəkmək haramdır” deyə buyurmurlar. Yalnız ciddi bir zərər verəcəyi halda haram olduğunu buyururlar.\nƏlavə olaraq zərər barəsində də bir neçə fəqihin rəyini nəzərinizə çatdırmaq istəyirik ki, bəzi möminlər hansı həddə zəzərli olan bir şeyin haram olduğunu bilsinlər:\n1: Ayətullah seyyid Sistani\nİnsanın, ona açıq-aşkar “ciddi zərəri olan” bir şeydən istifadə etməsi haramdır. İstər bu zərər onun həlak olmasına səbəb olsun, məsələn; öldürücü həddə olan bir zəhərin içilməsi kimi, yaxud hamilə bir xanımın bətnindəki körpəni öldürmək üçün olan bir şeyi içməsi kimi. İstərsə də bədən üzvlərindən birinin şikəst qalmasına səbəb olan bir zərər olsun. Məsələn; əlin şil olması və gözün kor olması kimi.\nMənbə: “Minhac, cild 3, məsələ 912”.\n2: Ayətullah Vəhid Xorasani\nÖldürücü həddə olan zəhəri istifadə etmək (yemək, içmək) haramdır. Həmçinin, insana “etina oluna biləcək həddə ciddi bir zərəri olan” hər bir şeyi istifadə etmək haramdır.\nMənbə: “Muntəxəbul-inhac, məsələ 1694”.\n3: Ayətullah Fazil Lənkərani\nİnsanın, “ölüm kimi” və ya “buna oxşar ciddi bir zərəri olan” şeydən istifadə etməsi (yemək, içmək) haramdır.\nMənbə: “Əl-əhkamul-vazihə, məsələ 1898”.\n4: Ayətullah Məkarim Şirazi\nİnsana “ciddi zərər vuran” şeyi yemək və içmək haramdır.\nMənbə: “Tovzihul-məsasil, məsələ 2262”.\nBu fətvalardan da gördük ki, fəqihlər (Allah onlardan razı olsun) adi bir həddə olan zərərli şeylərin haram olmasını deyil, bəlkə ciddi həddə olan bir\nzərərin haram olmasını buyururlar.\nMüəllif: Höccətulislam Kərbəlayi Cavid\nBaxış sayı: 8725\nLovğalıq və təkəbbür\nby Kerbelayi Anar Huseyni · Published 09.02.2020 · Last modified 07.02.2020\nTəlaq haqqında məlumatlar\nby Kerbelayi Anar Huseyni · Published 14.11.2018 · Last modified 06.10.2018\nSonrakı Nifas haqqında danışıq\nƏvvəlki Ayət namazı


İrqçi fars rejim nüvə ilə Avropanı hədələyir – GADTB\nYanvar 22, 2020\t198 Baxış\nGADTB-nin Mətbuat Mərkəzinə daxil olan məlumata görə, Prezidenti Administrasiyasının rəhbəri Mahmud Vaizi Avropanı nüvə sazişilə hədələyərək deyib ki, İngiltərə, Fransa və Almaniya Mübahisələrin Həlli Mexanizmini BMT Təhlükəsizlik Şurasına aparsa, İran Birgə Hərtərəfli Fəaliyyət Planından çıxa bilər.\nNazirlər Kabinetinin iclasından sonra mediaya açıqlama verən Vaizi nüvə sazişindən çıxmağın İranın atacağı addımlardan sadəcə biri olduğunu qeyd edib.\nQeyd edək ki, Birgə Hərtərəfli Fəaliyyət Planı 2017-ci ildə 122 ölkənin dəstəyi ilə 6 ölkə arasında imzalanmışdı. Nüvə silahı sahibi olan BMT Təhlükəsizlik Şurasının daimi üzvləri ABŞ, İngiltərə, Rusiya, Fransa və Çin razılaşmaya qarşı çıxmış və müzakirələrlə səsverməyə qatılmamışdı.\nİngiltərə, Almaniya və Fransa Xarici İşlər nazirləri bu ilin 14 yanvarında verdiyi ortaq açıqlamada İranın sazişdəki öhdəliklərini yerinə yetirmədiyi üçün Mübahisələrin Həlli Mexanizmini işə salacaqlarını bəyan etmişdilər.\nÖncəki Azərbaycanlı milli fəal Məryəm Xudayinin təntənəli dəfn mərasimi keçirildi\nSonrakı Müsəllim Həsənov: Təbrizi ruslara təslim edən molla- II hissə


Sterliqov Qarabağa niyə köçdüyünü izah edir - BBC News Azərbaycanca\nSterliqov Qarabağa niyə köçdüyünü izah edir\nTanınmamış "Dağlıq Qarabağ Respublikası"nda məskunlaşan rusiyalı sahibkar German Sterliqov deyib ki, ailəsini erməni dostlarının yanında qoyub Rusiyaya baş çəkmək niyyətindədir.\nAzərbaycan Sterliqovu və onun həyat yoldaşını "arzuolunmaz şəxslər" siyahısına daxil etdiyini deyib.\nRusiya mətbuatı Sterliqovun ölkədən getməsinin səbəblərindən biri kimi BORN – Rus Millətçilərinin Döyüş Təşkilatı – qruplaşmasına qarşı araşdırmada onun adının hallandırıldığını xatırladır.\nRusiyalı milyonçu niyə Qarabağa köçüb?\nŞuşada KİV nümayəndələrilə görüş vaxtı German Sterliqov BORN qruplaşması ilə bağlı iddialar barədə mətbuatdan eşitdiyini deyib.\nGerman Sterliqov vaxtilə Rusiyadakı qafqazlılara qarşı “cəzalandırma əməliyyatları” ilə məşhur Qeyri-leqal Mühacirət Əleyhinə Hərəkatına yardım göstərdiyi barədə məlumatların "uydurma" olduğunu deyib.\nRusiyanın ilk milyonçularından biri olan German Sterliqov vaxtilə Moskva meri və Rusiya prezidenti vəzifələrinə namizədliyini irəli sürüb.\n“Mən sizin vasitənizlə Rusiya hüquq mühafizə orqanlarını məlumatlandırmaq istəyirəm ki, bir neçə gün Rusiyada olacağam. Məni təqsirkar bilirlərsə, qoy həbs etsinlər, hər halda ailəmin təhlükəsizliyi üçün arxayınam, yox, günahım yoxdursa, qayıdıb burada kənd təsərrüfatçılığının inkişafını davam etdirərəm”, - jurnalistlərə xitabən rusiyalı biznesmen deyib.


2021-07-18 07:50:09 388\nDünyanın 169 ölkəsi ilə ticarət əməliyyatları\nDövlət Statistika Komitəsinin məlumatına görə, 2021-ci ilin yanvar-may aylarında Azərbaycan Respublikasının hüquqi və fiziki şəxsləri dünyanın 169 ölkəsindəki tərəfdaşları ilə ticarət əməliyyatları həyata keçirmiş, 100 ölkəyə məhsul ixrac olunmuş, 156 ölkədən idxal olunmuşdur.\nQeyri-neft-qaz məhsullarının ixracı 907,6 milyon dollar təşkil edib\n2021-ci ilin yanvar-may aylarında qeyri-neft-qaz məhsullarının ixracı əvvəlki ilin eyni dövrü ilə müqayisədə faktiki qiymətlərlə 25,8 faiz, real ifadədə 11,9 faiz artaraq 907,6 milyon dollar təşkil etmişdir.\nDövlət Gömrük Komitəsinin məlumatlarına əsasən DSK bildirir ki, ixracın 36,8 faizini İtaliyaya, 16,3 faizini Türkiyəyə, hər biri 4,7 faiz olmaqla Hindistan və Gürcüstana, 4,6 faizini İspaniyaya, 3,9 faizini Rusiyaya, 3,7 faizini İsrailə, hər biri 2,6 faiz olmaqla Ukrayna, Portuqaliya və Tunisə, 2,4 faizini Xorvatiyaya, hər biri 1,8 faiz olmaqla Birləşmiş Krallıq və Tailanda, 1,7 faizini Belarusa, 1,6 faizini Çinə, 1,2 faizini İsveçrəyə, 7,0 faizini isə digər ölkələrə göndərilmiş məhsulların dəyəri təşkil etmişdir.\nQeyri-neft-qaz məhsulları üzrə ixracın dəyərində Rusiyaya (30,8 faiz), Türkiyəyə (28,1 faiz), İsveçrəyə (10,0 faiz), Gürcüstana (7,6 faiz), ABŞ-a (3,2 faiz), Çinə (1,9 faiz), Ukraynaya (1,6 faiz), Türkmənistana (1,6 faiz), Qazaxıstana (1,2 faiz), Özbəkistana (1,2 faiz), Birləşmiş Krallığa (1,0 faiz), Belçikaya (1,0 faiz) göndərilmiş malların payı üstünlük təşkil etmişdir.\nÖlkə iqtisadiyyatında çalışanların sayı\nMuzdla işləyənlərin 19,7 faizi\ntəhsil, 18,6 faizi ticarət; nəqliyyat vasitələrinin təmiri, 12,7 faizi sənaye, 8,3 faizi əhaliyə səhiyyə və sosial xidmətlərin göstərilməsi, 7,4 faizi tikinti, 6,7 faizi dövlət idarəetməsi və müdafiə; sosial təminat, 4,4 faizi nəqliyyat və anbar təsərrüfatı, 3,4 faizi kənd təsərrüfatı, meşə təsərrüfatı və balıqçılıq, 3,4 faizi peşə, elmi və texniki fəaliyyət, 1,7 faizi maliyyə və sığorta fəaliyyəti, 13,7 faizi isə iqtisadiyyatın digər sahələrində məşğul olmuşlar.\nİstehlakçılara 19383,1 milyon manatlıq ərzaq və qeyri-ərzaq malları satılıb


Heyat yoldaşını dörd defe qaçıran Xan: "Sehere qeder meşede qaldım" – ƏYALƏTDƏ KİM VAR, KİM YOX - Azadliq Xeber\nHeyat yoldaşını dörd defe qaçıran Xan: “Sehere qeder meşede qaldım” – ƏYALƏTDƏ KİM VAR, KİM YOX\nHəyat yoldaşını dörd dəfə qaçıran Xan: “Səhərə qədər meşədə qaldım” - ƏYALƏTDƏ KİM VAR, KİM YOX\n18.09.2015 / 13:25 xeber –\n“Sonuncu dəfə dedim ki, güllələyəcəm”\nDəqiq yadımdadı, Sürət Hüseynovun qiyamı vaxtı idi, mən də Bakıda idim. Atam kənddən ismarıc göndərmişdi ki, təcili kəndə gəlim. Axşam qatara bilet alıb rayona getdim. Atam dedi, kiçik qardaşını Rusiyada dava üstündə tutublar, oralarda tanışın çoxdu, gedib uşağı çıxartmalısan.\nMəlum oldu ki, kiçik qardaşım Xabarovskda ruslarla yumruq davasına çıxıb və onu tutub içəri basıblar. Gəncədən getmək mümkün olmadığından mən Bakıdan Moskvaya, ordan da Xabarovska uçası oldum.\nBakı hava limanında kəndçimiz Qara Aydınla rastlaşdım. Sən demə, kəndçim də mənim günümdə imiş, onun da qardaşını Xabarovskda tutublarmış. Səbəbini soruşdum, Aydın dedi, eşitdiyimə görə polislər qardaşım Ziyadxanın üstündə saxta pul tapıblar.\nUzun sözün kəsəsi, biz bir yerdə Xabarovsk şəhərinə gəlib çıxdıq. Baxdım ki, kəndimizin və qonşu kəndlərin cavanları bu şəhərin bazarında meyvə alveri ilə məşğuldular. Onların alverlərinin tipi belədi, səhər durub meyvə bazalarına gedir, ordan nisbətən ucuz aldıqları malları gətirib bazarda satırlar. Bazarlara meyvə-tərəvəz malları əsasən, Çindən, Özbəkistandan, Qazaxıstandan və Tacikistandan gətirilirdi.\nMən şəhərə çatanda kəndçilərim dedi, məhkəmə qardaşına yüksək cərimə kəsmişdi, yığıb verdik və azadlığa buraxdırdıq. Bu xəbərə çox sevindim. Aydının qardaşı Ziyadxan isə hələ “içəridə” idi.\nÜç gündən sonra Aydın gəlib mənə söylədi ki, vəkillə danışmışam, qardaşımı yüksək cərimə ödəməklə xilas etmək olar. Sonra dedi, bazarda uşaqlardan siyahı ilə pul yığmaq istəyirəm, sanballı çıxsın deyə sənin adından istifadə etməliyəm, yəni siyahının başında birinci sənin adını yazmaq istəyirəm. Mən dərhal razılaşdım və kəndçilərimdən borc pul götürüb ona verdim.\nBeləcə, Aydın bazarda tanışlardan pul toplayıb Ziyadxanı məhkəmə ilə azadlığa buraxdırdı.\nO vaxtlar mən Ziyadxanı elə də yaxından tanımırdım. Azadlığa çıxan kimi dost-tanış yığılıb bir məclis qurduq və o gündən Ziyadxanla Rusiya günlərimiz başladı. Ondan sonra mən Xanla haralarda olmadım? Tümendə, İrkutskda, Çitada, Nijniy Vartovskda, Urenqoyda… Məndən bir neçə yaş kiçik olsa da, onun hərtərəfli dünyagörüşünün köməkliyi ilə istənilən çətinlikdən asanlıqla çıxa bilirdik. Xan çox baməzə adam olduğundan, ayrı-ayrı şəhərlərdə yaşadığımız kirayə evdə həmişə qonaq-qaramız olar, soydaşlarımız onun söhbətlərinə, “tamaşa”larına yığışardılar. Qanımızın qara vaxtlarında mahnı oxuyar, bizi şənləndirərdi. Kənddə olan əhvalatlardan söz salar, müxtəlif adamların roluna girər, hadisələri bəzəyib danışardı. Hər dəfə ən ağlagəlməz şeylərdən mərc gələr, məzəli oyunlar çıxarar, pozitiv enerji yayardı.\nBugünlərdə Ziyadxanla təsadüfən rayonda görüşdük, oturub keçmişləri yada saldıq, indiki güzəranımızdan söz açdıq.\n– A Xan, saxta pul nə məsələ idi, kimdən almışdın o pulları?\n– Yadındamı, o vaxtlar da danışırdım, demək, sən demə, bir dəstə rus saxta dollar alveri ilə məşğul imiş. Onlar saxta dolları nəyin bahasına olsun istənilən malla dəyişirlərmiş. Gəlib məndən də külli miqdarda mal aldılar və qeybə çəkildilər. Mən də gedib dolları xırdaladanda dedilər, bu saxtadı. İkincini çıxartdım, dedilər, bu da saxtadı. Başa düşdüm ki, mənə beş min atıblar. Həmin məntəqədən bir az aralanmışdım, bir də gördüm, yanımda polis maşını dayandı, içərisindən iki polis üstümə atılıb qollarımı qandalladılar. Onda anladım ki, məni satıblar.\n– Bayaq baxıram, deyəsən, yenə bir balaca axsayırsan, Rusiyadan qalmadır bu?\n– Hə, qardaş. Yadındadımı, sən 1996-cı ildə kəndə qayıtdın, evləndin, elə o vaxtdan da Rusiyadan yığışdın. Onda mənim iki körpə övladım vardı. Sən Bakıya getdin, mən qaldım kənddə, neyniyim, nağayrım? Dolanışıq yox idi, əlacsızlıqdan qayıtdım yenə o xarabaya. Bilirsən ki, mənim başımdan sərgüzəşt əskik olmur. Ayağımı soruşdun. Qış vaxtı idi, Tümen vilayətində polislər arxamca düşdülər. Vəhşi kimi idim, mənim arxamca çatmaqmı olardı? Gördüm yox ee, təntidib tutacaqlar, özümü yaxınlıqdakı qarlı meşəliyə verdim. Şər qarışan vaxt idi, meşənin ortalarında qurşağıma qədər duran qarlıqda qalıb gecəni gözlədim. Qar, su çəkmələrimdən içəri dolmuşdu. Fikirləşdim, yavaş-yavaş yola çıxmaq lazımdı, yoxsa burda qalsam ayı-zad gəlib məni parçalayacaq. Bu fikirlə meşədən yola tərəf gəldim. Şaxtadan ayaqlarım tamamilə keyimişdi. Gecədən xeyli keçmiş, meşə kənarından keçən yolda məni şübhəli adam zənn edib heç kim maşın saxlamırdı. Axırda məcburən şosse yolunun tən ortasında dayanıb əllərimi yuxarı qaldıraraq bir yük maşınını əylədə bildim. İki nəfər idilər, xeyli söydükdən sonra məni maşına götürdülər. Şəhərin mərkəz küçələrindən birində düşüb bir taksiyə mindim və gecəykən tanış uşaqların yanına gəldim. Sabaha qədər ayaqlarım zoqquldadı, səhər tezdən məni xəstəxanaya yerləşdirdilər. Yüngülvari müalicədən sonra xəstəxanadan çıxıb Azərbaycana qayıtdım. İndiyə qədər də ayağımdakı fəsadlar bitmir, gah qabıq qoyur, gah şişir, gah ağrı verir. İndi fikirləşirəm, nə qədər axmaq olmuşammış, kaş elə onda polislərə təslim olaydım.\n– Bəs, indi necə dolanırsan, nə ilə məşğulsan?\n– Bilirsən ki, mənim atam usta idi, uşaqlıqdan ona fəhləlik eləmişəm. İndi özüm həmin sənətdəyəm. Bu boyda dünyanı hərləndim, axır yenə gəlib bənnalığa girişdim. Dövlətdən sosial yardım da alırdım, sonradan yardımı kəsdilər.\n– İkinci qızıma toy eləyəndə, bankdan kredit götürmüşdüm, həmin ay yardım fondundan dedilər, ta sənə pul verməyəcəyik. Soruşdum, niyə? Dedilər, kredit aldığına görə. Hələ də başa düşmürəm, kreditdə olmağın sosial yardım almağa nə dəxli var? Bankdan kredit almaq varlanmaq deməkdi bəyəm? Qardaş, səndən xahiş edirəm, bunu mütləq yazarsan…\n– Yazacam, mütləq yazacam. Xan, sən canın, yadındamı, bir vaxtlar deyirdin ee, mən yeganə adamam ki, pitini boşqaba tökəndə küpün dibinə baxmıram, indi də eləsən?\n– İnan ki, hələ də piti yeyəndə dibinə baxmıram. Həmişə ətrafımda piti yeyənlərə göz qoyuram, görürəm, hamısı işığa tutub qabın dibinə baxır. Ürəyimdə deyirəm, ay bədbəxt, onun dibində yapışıb qalmış üç dənə noxud olmasa qarnın doymayacaq?\n-Bayaq toydan danışdıq, yadındamı, bir vaxtlar evlənməyin haqda danışanda deyirdin, həyat yoldaşımı dörd dəfə götürüb qaçırtmışam. Bu, necə olmuşdu?\n– Həyat yoldaşım bacımın ərinin bacısıdı. Yeznəmiz bacımı götürüb qaçanda özümə söz verdim ki, bu heyfi səndə qoymayacam, mən də sənin bacını alacam. Özü də tərslikdən, getdikcə onun bacısını sevməyə başladım. Onda qız Bakıda texnikumda oxuyurdu. Bir gün eşitdim ki, Bakıdan evə gəlir. Səhər tezdən Qovlara qatarı qarşılamağa gəldim. Qızı evlərinə aparmaq adı ilə götürüb bir qohumumgilə qaçırtdım. Sonradan qardaşları axtarıb yerimizi tapdılar və gəlib qızı apardılar. İkinci dəfəsi belə oldu, demək, Rusiyaya getməli idim, gəldim ki, qızla sağollaşam. Söhbət əsnasında öyrəndim ki, qız sabah paltar almaq üçün rayona gedəcək. Beynim oynadı, fikirləşdim, qızı qaçırdım evlənək, sonra onu da özümlə Rusiyaya aparım. Sabah onların kəndindən rayona gedən avtobus sürücüsünə dedim, yolda o qızdan başqa heç kimi götürmə, pulunu mən verəcəm. Özüm də uzaqdan durbinlə izlədim avtobusu. Sonra dostumun “Jiquli”si ilə avtobusun qabağını kəsib qızı düşürtdük və onu ikinci dəfə qaçırtdım. Yenə özünün və qardaşlarının razılığı olmadığına görə qızı geri qaytarası oldum.\n– Deyirsən, qız da səni sevirdi, bəs niyə evlənməyə razılaşmırdı?\n– Birincisi, qız deyirdi, mən hələ ailə qurmağa hazır deyiləm, qoy heç olmasa, texnikumu bitirim. İkincisi də, bacım onların ocağında gəlin olduğuna görə qardaşları bu işə qəti razılıq vermək istəmir, qıza təzyiq edirdilər.\nBütün qohum-əqrəba deyirdi, bu sevdadan əl çək. Ancaq artıq qız da məni sevirdi.\nÜçüncü dəfəsi belə oldu, qız Bakıya getmək istəyən vaxt onu Tovuzun vağzalından götürüb Qırıqlı kəndinə, qohum evinə qaçırtdım. Bu dəfə də qardaşları, qohum-əqrəbası yerimizi təxmin edib olduğumuz evi tapdılar və dava-dalaşla qızı alıb apardılar.\nNəhayət, sonuncu dəfə götürüb qaçanda dedim, ta boğaza yığılmışam, bir də bizə mane olanı tüfənglə güllələyəcəm. Bu dəfə mənə çox girişə bilmədilər, məhkəməyə verdilər. Qız öz razılığını rəsmi bildirdikdən sonra hamının bəhanəsi kəsildi. Yetim oğlan olduğuma baxmayaraq, özümə yaxşı bir toy elədim.\n– Sağlıq olsun, bu dəfə oğlunun toyuna yığışarıq.\n– Təki sağlıq olsun!


Tanınmış yazarlar tətildə nə oxuyur? - SORĞU\nTanınmış yazarlar tətildə nə oxuyur? – SORĞU\nFenomen.Az xəbər verir ki, kulis tanınmış yazarlara müraciət etdib: “Tətildə nə oxuyursuz?” Cavabları təqdim edirik.\nCavanşir Yusifli: “Alber Kamü, “Xoşbəxt ölüm” romanı”\nİbrahim İlyaslı: “Nəşriyyatdan tərcümə sifarişlərim olduğuna görə tərcümə ilə məşğul oluram. Yəni tərcümə edəcəyim əsərləri oxuyuram. Fazil İskəndərin və Vasili Şukşinin hekayələrini tərcümə edirəm.”\nSalam Sarvan: “Bir az redaktə işləri gördüm, 10-15 də şeir yazdım. 10-15 ona görə deyirəm ki, onların neçəsinin üzə çıxarılacağını hələ dəqiqləşdirməmişəm”.\nZamin Hacı: “Alexo Karpentyer, “Üslubun yanlışları”, Seymur Baycan, “Adsız itin qayıdışı”, Yanuş Korçak, “Bir də balaca olsam”, Taqor, “Seçilmiş əsərləri”, David Turaşvili, “Cins dövrünün uşaqları” – bunlar oxuyub bitirdiyimdir. Hazırda Andre Bretonun “Qara yumorun antologiyasi” kitabını oxuyuram. Paralel olaraq Eli Amirinin “Gunah keçisi” romanını da oxuyuram.\nQismət: “Sürrealistlərin seks söhbətləri”, D.H Lourens, “Leydi Çatterleyin sevgilisi”, Andrea Pitzer, “Vladimir Nabokov: Yazarın gizli tarixi”\nNadir Qocabəyli: “Hazırda Deniel Keyesin “Elcernon üçün çiçəklər” romanını tərcümə edirəm. Paralel olaraq, Markesin “Patriarxın payızı” romanını , Əkrəm Əylislinin əsərlərini yenidən oxuyuram. Qan Turalının hekayələrini, Kənan Hacının kitablarını da oxudum.\nBabək Göyüş: “Kortasar, “İqra v klassiki”\nBalayar Sadiq: “Qoderzi Coxeli, “Küknarlara salam”, Mövlud Suleymanlı, “And olsun əsrə”, Haruki Murakami, “Moy lyubimiy sputnik”.\nSayman Aruz: “Mövlanənin tərcüməsi ilə məşğulam. Demək olar ki, bütün vaxtımı ona sərf edirəm. Elə olur, gecə səhərə qədər işləyirəm”.\nAqşin Evren: “Mopassanın hekayələrini təkrar oxuyuram. Bir də Orxan Pamukun “Qara kitab”ını. Ümumiyyəltə, son aylarda daha çox 5-10 il bundan əvvəl oxuduğum əsərləri yenidən oxumağa başlamışam”.\nEmin Piri: “Düzü, son vaxtlar hökm sürən istilər nəsə oxumağa imkan vermir. Sovet dövrü ədəbiyyatıyla bağlı mütaliəm az olduğundan bu son ayı həmin dövrün nəsrinə ayırmışam. İsmayıl Şıxlı və Mehdi Hüseynin romanlarını oxumuşam. Müasir dönəmdənsə yalnız Qan Turalının “9 hekayə” kitabını oxumağa imkan tapmışam. İnanmıram ki, bu istilərdə payıza kimi daha hansısa kitaba əl vuram. Kəndə gedib nənəmin nağıllarını dinləyəcəm.”\nNəriman Əbdülrəhmanlı: “Əvvəlcə Toas Bernhardın hekayələrini və iki romanını oxudum. Sonra Antonio Tabukkinin hekayələrini və “Üfüq xətti” romanını bitirdim. Gər iki müəllif mənə bir daha ədəbiyyatın nə olduğunu anlatdı. İndi İsgəndər Palanın Məhəmməd Peyğəmbərin həyatı haqqında “Bülbülün qırx şərqisi” romanına başlamışam. Növbədə Zaxar Prilepinin hekayələr toplusu var.”\nŞərif Ağayar: “Nizami Gəncəvinin “Xəmsə”sinin filoloji tərcümələrini və Vladimir Nabokovu…”\nSevinc Elsevər: “Nobokovun “Lujinin müdafiəsi” romanını, Aydın Dadaşovun “Dramaturgiya” kitabını, “Yemlik” uşaq jurnalı üçün qələm dostlarımın göndərdiyi yazıları, bir də “Kino i iskustvo” jurnalından məqalələr oxuyuram”.\nŞahbaz Xuduoğlu: Halhazırda Niderlandda yaşayan İran yazıçısı Kader Adolahın “The house of moscue” kitabını oxuyuram. Əsər İran həyatından bəhs edər. Bundan əvvəl isə Mariya-Antuanettanın həyatından bəhs edən kitab oxumuşdum.\nƏkrəm Əylisli: Corc Orueli bu yaxında yenidən oxudum. Bizim cavanlığımızda “1984”-ü əlyazmada oxuyurduq, əldən-ələ gəzirdi. Arabir yeni nəşrlərə baxıram, sən deyən məni maraqlandıra bilən yeni əsər rastıma çıxmayıb.\nFərid Hüseyn: “Əbu Həmid Əl Qəzalinin “Kimyayi-Səadət” kitabını (II cilddə, farscadan tərcümə Nəsib Göyüşovundur) oxuyuram. Bu kitabı bir dəfə tam oxumuşam, sanasız qeydlər etmişəm. 1300 səhifəlik kitabın 300 səhifəsində qeydlərim var, bu dəfə ancaq seçdiyim yerləri oxuyuram. Alber Kamyunun gündəliklərini isə canıma çəkib bitirdim. Araya salıb Herman Hessenin “Uşağın qəlbi”, Andre Moruanın “Balzakın səhvi ucbatından” povestlərini və Mayakovsknin həyatı haqqında iki kitab oxudum”.\nQurban Yaquboğlu: “Hazırda “Çingiz Aytmatovun “Əlvida, Gülsarı” və “Cəmilə” əsərlərini təkrar oxuyuram.”\nAzər Turan: “İvo Andriçin “Drina körpüsü” romanını və Belinskinin “Seçilmiş əsərləri”ni oxuyuram.”\nKənan Hacı: Hal-hazırda Dostoyevskinin “Karamazov qardaşları” əsərini ikinci dəfə oxuyuram. Paralel olaraq Xanəmirin “Maqlar” romanını və Stefan Sveyqin “Yolculuklar üzerine” kitabını oxuyuram.\nKönül Həsənqulu: “Çezare Paveze, “Ay və tonqallar”, Boris Akunin, “Ayın övladları”\nMirmehdi Ağaoğlu: “Orhan Pamukun “Yeni həyat” romanını bitirdim. Təzəlikcə Günter Qrassın “Tənəkə təbili” romanını oxumağa başlamışam. Möhtəşəm əsərdir. Rusca oxusam da çox axıcıdır, yormur, oxucu özünü elə hey təbilini döyəcləyən balaca Oskarın yanında hiss edir. Bir də “Büyük sanatçıların gizli hayatları” adlı rəssamların həyatından bəhs edən kitab var. “Yüngül”, “yol” mütaliəsi janrında da onu oxuyuram”.\nAyxan Ayvaz: “Şoloxov, “Sakit Don”, Maksim Qorki, “Özgə qapılarında”


Şahin Diniyev: “Bizim də küçəmizdə bayram olacaq”\n“Kəpəz”in baş məşqçisi Şahin Diniyev Topaz Premyer Liqasının 9-cu turu çərçivəsində “Neftçi”yə qarşı keçirdikləri oyundan sonra fikirlərini bölüşüb.\nFutbolinfo.az xəbər verir ki, Gəncə təmsilçisinin çalışdırıcısı 0:1 hesabı ilə məğlub olduqları oyundan sonra bunları söyləyib:\n- Oyun haqda çox şey demək istəmirəm. Səbəblər içimizdədi. Məğlub olsaq da, komandadan razı qaldım. Oyundan-oyuna futbolçular yaxşı təsir bağışlayırlar. Birinci hissədə Viktor rəqib qapıçı ilə təkbətən çıxsa da, fərqlənə bilmədi. Əvəzində standart vəziyyətdən sonra qol buraxdıq. Bundan sonra çalışdıq ki, uzun ötürmələrdən yararlanaq. Futbolçular istəkli idi. Amma alınmadı. Bu duruma görə komandadan razı qaldım. Diqqətimizi növbəti oyuna yönəltməli, sona qədər mübarizə aparmalıyıq. Stabil heyəti qurmaq vacibdi. Axtarışdayıq. Əlimizi yerə salıb, dayanmamalıyıq. Təkcə ölümə çarə yoxdu. Bu məğlubiyyətə görə məsuliyyəti mən daşıyıram. Gec-tez bu durumdan çıxacağıq. Bizim də küçəmizdə bayram olacaq.\n- Birinci dövrədə 7 matçdan 2 ev oyununda qalib gəlsəydik, 4-5-ci yerdə qərarlaşardıq. Belə olan halda, futbolçularda özünəinam hissi yaranır. Hər dəfə uduzanda isə onlarda xof yaranır. Amma meydançaya görə dəyərdi. Sözümüz üstündə duracam. Bu durumdan yüz faiz çıxacağıq. Hər uğursuzluqda bir uğur var.\ntarix: 21-10-2017 17:55\n22:59 “Qızıl buts” yenə Messinin oldu - 5-ci dəfə!


Döldə oksigen aclığı » HERBA FLORA\n67\t 31-08-2017\t Herba Flora / Məqalələr\nHipoksiyanın inkişafına səbəb olan faktorlar hamiləlik müddətində və doğuş zamanı dölün oksigenlə zəif təchizatına səbəb ola bilər. Dəmirdefisitli anemiya, plasentar çatışmazlıq və plasenta qan dövranının zəifləməsi, doğuşun gecikməsi nəticəsində plasentanın qocalması, alkoqol və tütünün təsirindən cift qan dövranının zəifləməsinə daha çox rast gəlinir. Bunlarla yanaşı ananın ürək-damar xəstəlikləri, keçirdiyi stress və əsəb gərginlikləri, hestozlar, dölyanı mayenin çox olaması, çoxdöllü hamiləlik, dölün hemolitik xəstəliyi və infeksiyalar da hipoksiyaya aparıb çıxaran amillər sayılır.\nDölün hipoksiyasının diaqnostikasında USM və dopler müayinəsindən istifadə olunur. USM-də dölün ana bətnində yerləşməsi, dölyanı mayenin bulanıqlıq dərəcəsi, plasentanın yetişmə dərəcəsi və fəaliyyətinin dərəcəsi, dopler müayinəsi isə plasenta və dölün qan dövranı barədə məlumat əldə etməyə yardım edir. Dölyanı mayenin şəffaf olması qan dövranının və oksigen təchizatın yaxşı olmasını, bulanıq, yaşımtıl rəngdə olması, həmçinin mekoniumun qarışması isə dölün oksigen aclığını göstərir.\nBundan əlavə, gələcək ana orqanizmində gedən dəyişikliklərə əsasən vaxtında bətnindəki körpənin oksigen aclığını hamiləliyin 20-ci həftəsindən sonra, yəni döl hərəkətləri hiss olunanda müəyyən edə bilər. Xüsusilə də dölün hərəkətliliyinin birdən-birə azalması qısa zamanda həkimə müraciət etməyə əsas verir. Dölün ürək vurğularının sayı və ritmi də daimi həkim nəzarətində olmalıdır.\nHipoksiyanın müalicəsi ağırlıq dərəcəsindən asılı olaraq ev şəraitində və stasionarda aparıla bilər. Müalicənin ilkin mərhələsində oksigen inhalyasiyası, venadaxili qələvi məhlullar təyin olunur, daha ağır hallarda antikoaqulyantlar tətbiq edilir. Təbii üsullarla müalicəyə başlamamışdan əvvəl müalicə həkimi ilə məsləhətləşmək və bitkilərə qarşı allergiyanın olub-olmamasını müəyyən etmək lazımdır.


2021, 08 May, şənbə, Bakı vaxtı 01:34\n“İlham Əliyev müasir düşüncəli adamdır... Axşam saat 6-dır, iş vaxtı qurtarır, çıxır gedir, daha hamısını əsir eləmir. İstəyir hamı normal həyatını yaşasın”.\n“Kamal Abdulla Xətainin ruhunu incitməsin”.\n"Yeri gəlmişkən, mən ziyalıya münasibətdə AzadlıqRadiosunun da mövqeyinə etirazımı bildirmək istəyirəm".\n"O ziyalıların çoxu bu gün ayılıblar, mən 1988-ci ildən bu mübarizənin içindəyəm".\n“Onda nə fərqi oldu?”\n- Sabir bəy, bu günlərdə Azərbaycanda müstəqil düşüncəsinə görə bəzi tanınmış ziyalılarla “bizim olmayan adamlar“ kimi davranılmasına etiraz olaraq mətbuatda məqalə ilə çıxış etdiniz. Bu məqaləni yazmağa sizi nə vadar etdi?\n- Düzü, bu məqalə bir ilə yaxındır yazılıb. O yazını itirmişdim. Amma sonra evdə bir qovluqdan tapdım. Baxdım ki, çap olunmalıdır. Bu yazıya görə təşəkkürlər də var, qınamalar da. Məqalənin ruhu, onun içindəki ağrı, vətəndaşlıq hissi qalıb bir qıraqda, yazırlar ki, niyə sizin ofisiniz var, filankəsin ofisi yoxdur? Bunun mənə, mənim yazıma nə dəxli var?\n- Sizi məqaləni yazmağa vadar edən səbəbi demədiz amma...\n- Bu yazının əsas ruhu odur ki, dövləti idarə edənlər bu dövlətin möhkəmlənməsini, müqavimət gücünün artmağını istəyirlərsə, bu gün üstümüzə gələn şərlə, düşmənlə daha arxayın mübarizə aparmaq istəyirlərsə, xalqın ağıllı adamlarını, düşünən insanlarını ətraflarına yığmalıdırlar. Haqqımızı, səsimizi-sorağımızı dünyaya çatdırmaq istəyiriksə, bunu bacaran aydınları incitmək olmaz. Onlar həmişə sözlərini deyən insanlardır. O adamlar sovet dövründə də döyülüb, qəribədir ki, müstəqillik dövründə də incidilir. Onda nə fərqi oldu?\n- Bəlkə eyni təfəkkürlü hakimiyyətlərdir ona görə?\n- Şübhəsiz təfəkkür və yanaşma tərzi burda rol oynayır. Mən bir çox yazıçı yoldaşlarıma, ziyalılarımıza münasibəti qəbul etmirəm. Hesab edirəm ki, bunu edənlər, özlərini sanki bu iqtidarın yanında göstərmək istəyənlər, əslində iqtidar üçün problem yaradırlar. Əslində bu, xalqı narazı salmaqdır, itələməkdir, xalqla öcəşməkdir. Bu, iqtidar-müxalifət davası deyil.\n- Sabir bəy, həmin məqalədə xalq yazıçısı Sabir Əhmədlinin Fəxri Xiyabanda dəfn olunmamasına, Bayram Bayramova etinasız münasibətə toxunmusuz. Milli Elmlər Akademiyasının prezidenti olmuş Eldar Salayevin şəklinin asılmamasına etiraz etmisiz.\n- Cəmil Həsənlinin bu gün işsiz-gücsüz qalmasına, tənqid hədəfinə çevrilməsinə də toxunmuşam. Cəmil Həsənlinin bir sıra yazıları var ki, tarixi hadisələrə aydınlıq gətirir. Bu gün erməni saytlarında bu yazılara cavabları izləyirəm. Bundan sonra Cəmil Həsənliyə özümüzdə də eyni münasibəti görəndə mat qalıram, bu necə olur? Bir alimə yanaşmada bizim erməniylə münasibətlərimiz üst-üstə düşür? Vaxtilə Bəxtiyar Vahabzadəyə çoxlu hücumlar vardı. Onda mən yazdım ki, Bəxtiyar Vahabzadə kimi şairlər millətin əsəb nöqtəsidir, ona toxunmaq olmaz. Elçibəyin xəstəliyi haqda məqalədə yazmışdım ki, o, fiziki xəstəlik deyil, vətən sevgisi xəstəliyidir, eyni zamanda, gördüyü haqsızlıqların yaratdığı xəstəlikdir. Mən “Azərbaycan” qəzetinin redaktoru olmuşam. Həmin vaxt Moskvadan qayıtmış, burda haqsızlıqla üzləşmiş Heydər Əliyevi müdafiə edən ilk yazını da mən çap etmişəm. Mənim yazıçı kimi borcumdur ki, harda bir Azərbaycan aydınına, insanına haqsız təzyiq varsa, onu müdafiə edim. Bir də açıq-aşkar olan şeylər var. Sabir Əhmədli Azərbaycanın xalq yazıçısı idi. Fəxri Xiyabanda dəfn edilmək onun haqqı idi. Ailəsi dəfn etməyə aparanda dedilər ki, saxlayın, baxarıq. Bir gün saxlatdırdılar. O biri gün dedilər ki, biz yer vermirik, gedin harda istəyirsiz dəfn edin. Bu məni çox incitdi. Yəni hakimiyyətdə belə münasibət var, filankəs müxalifətdədirsə, istəyir Allahın bacısı oğlu olsun, istəyir Azərbaycana sənət adamı olaraq nələrsə qazandırsın, fərqi yoxdur, başqa partiyadadırsa, bizim adam deyil. Bu nə deməkdir? Mən qayıtdım maraqlandım ki, niyə belə oldu? Açıq-aşkar dedilər ki, o bizim adam deyil. Nə cür bizim adam deyildi? Axı bu sovet dövründə yazdığı romanlara görə tənqid olunurdu. Müstəqil Azərbaycanın Sabir Əhmədliylə nə problemi ola bilər? Sənət adamı özünə də müxalifətdə durmalıdır. Və sənət adamının müxalifətdə durması hökumətə, dövlətə düşmənçilik deyil. Mənim demək istədiyim bu idi.\nŞahnaz Bəylərqızı və Sabir Rüstəmxanlı\n“İlham Əliyev müasir düşüncəli adamdır”\n- Sabir bəy, hökumətdən hansısa reaksiya gəldimi bu yazıya?\n- Deputat həmkarlarımdan bəzisi dedi ki, sən deyə bilirsən, sənə o azadlıq... Sənin o azadlığın var bir yazıçı kimi, amma biz bunu düşünsək də, deyə bilmirik. Dərindən düşünülsə və təhlil olunsa ancaq “sağ ol” deyilməlidir.\n- Həmin məqalədə yazırsız ki, İlham Əliyev müasir düşüncəli siyasətçidir və ziyalılara bu cür münasibəti o istəməzdi. Məşhur ensiklopediya iclası yadınızda olar. Heydər Əliyev haqda ensiklopediyada gedən tənqidi fikrə görə professor İsmayıl Vəliyevi İlham Əliyev iclasdan qovdu. Bundan sonra hökuməti tənqid edən, ona müxalif olanları belə aqibət gözləməsi normal deyilmi? Bu cür rəftar əslində dövlət başçısının münasibətindən qaynaqlanmırmı?\n- Mən öz təcrübəmdən, müşahidəmdən çıxış edirəm. Məsələn, İlham Əliyev Milli Məclisin deputatı olanda fasilələrdə, çıxışlarda, ünsiyyətdə tənqidə açıq olduğunu, tənqidi qeydləri sərbəst qəbul etdiyini, bəzən də onlarla çox rahat razılaşdığını görmüşəm. Və yaxud apardığı iclaslarda baxıram ki, çox yumşaq, hətta bizi əsəbiləşdirəcək dərəcədə yumşaq rəftar edir. Halbuki o adamların qüsurlarını görür, bilir. İnterneti, sosial şəbəkəni izləyir. Bu baxımdan o, yeni düşüncəli adamdır. Yəni əskilərdən fərqlənir. Axşam saat 6-dır, iş vaxtı qurtarır, çıxır gedir, daha hamısını əsir eləmir. İstəyir hamı normal həyatını yaşasın. Amma o ensiklopediya məsələsi fərqli olmuşdu. Mən o situasiyanın yalnız Heydər Əliyevlə bağlı tənqid nəticəsində yarandığını düşünmürəm. Görünür, dialoqda istədiyi cavabları ala bilməmişdi.\n- Sizcə, bu əsas verirmi, yaşlı professoru iclasdan bu şəkildə qovsun?\n- İlham Əliyev təxminən bunu da söylədi ki, hələ mən burdayam, siz Heydər Əliyev haqda bunu yazırsız...\n- Yox, təəssüf ki, mən o proqrama baxmamışam. Amma dövlət təcrübəsində belə işlər də olur, kimisə iclasdan anındaca çıxarıblar. Bir epizodla deyil ki... Mənim düşüncəm belə deyil ki, İlham Əliyev bütün keçənlərə görə kimdənsə intiqam alsın. Sadəcə, ona “xidmət” göstərənlərin işidir bu.\n- Saytımızın istifadəsçisi Xeyrulla yazırdı: “Sabir Rüstəmxanlı bu uzunluqda məqalə əvəzinə bircə cümlə ilə məhdudlana bilərdi: “İlham Əliyev müasir düşüncəli adamdır”. Buna kimin şübhəsi var? Türmədəki gənclər buna danılmaz sübutdur...”\n- Şübhəsiz, mən gənclərin o cür həbsini qəbul etmirəm. Həmin məqalənin ruhu da odur ki, bu gənclərin də, günahsız adamların həbsi də, xaricdə oxuyub gələn uşaqlarımızın iş tapmaması da hakimiyyət üçün də böyük problem yaradır. Çünki bu narazılıqlar üst-üstə gələndə böyüyür. İlham Əliyev bu ölkənin prezidenti kimi imkan tapıb bu məsələlərlə məşğul olmalıdır. Azərbaycandan bu cür istedadlı gənclər, xaricdə oxuyub gələn beyinlər qovulur. Niyə belə olmalıdır? Mən də bunu yazmışam və cavabı eşitmək istəyirəm.\n“Elçin baş nazirin müavini kimi bununla ardıcıl məşğul olmalıdır”\n- Dinləyici yazır ki, Sabir Əhmədliylə bağlı niyə Anar, Elçin Əfəndiyev, Çingiz Abdullayev səslərini çıxarmadılar? Mən bu suala onu da əlavə edim ki, Rüstəm İbrahimbəyov, Rafiq Əliyevə qarşı kampaniya başlananda onların münasibətini gözləyirdinizmi?\n- Rəhmətlik Sabir Əhmədliyə yer ayrılması ilə bağlı Anar bəzi səviyyələrdə danışıq aparmışdı. Yəni tam kənarda qalmamışdı. Amma küll halında Sabir Əhmədlinin AYB ilə münasibətləri də yumşaq deyildi. O, cod, sözgötürməyən bir adam idi. Yazıçı kimi onlar bir-birini həmişə yüksək qiymətləndiriblər. Elçin Əfəndiyevə, Rafiq Əliyevə gələndə bu sualı onlara vermək lazımdır. Mən bunu soruşa bilmərəm. Amma müəyyən məqamlarda müdafiə etdiklərini görmüşəm. Mənim yanaşmam bir ayrıdır, onların yanaşması ola bilsin bir ayrı. Elçin baş nazirin müavini kimi bu cür hallarla, yazıçıların qayğıları ilə ardıcıl məşğul olmalıdır. Bu vacibdir. Bu problemlərin hamısı ona bağlıdır, onun səlahiyyəti çərçivəsindədir...\n- Bizdə qəribə tendensiya yaranıb, Babəkdən, Xətaidən başlamış Mirzə Fətəli Axundzadəyə, Mirzə Cəlilə qədər hamısı haqda yaraşmayan sözlər deyilir. Bu, Azərbaycanı köksüz qoymaqdır. Bütün tariximizin üstündən xətt çəkmək, bizi ədəbiyyat, tarix yarada bilməyən, şəxsiyyəti olmayan millətə çevirmək istəyirlər. Sizdə də son vaxtlar Mirzə Cəlil, Axundzadə, Nəriman Nərimanov haqda müzakirələr gedir. Olsun, müzakirə yaxşıdır, amma bu müzakirələr işi bilən, yüksək peşəkarlar səviyyəsində aparılsın. Bu günün gözü ilə baxıb demək olar ki, niyə Nizami vətənpərvər olmayıb, Azərbaycan haqda şeir yazmayıb? Ancaq hər şeyə dövrün kontekstində qiymət vermək lazımdır. Biz keçmişimizə hörmətlə yanaşnalıyıq.\n- Bizim müzakirə etdiyimiz məsələlər AzadlıqRadiosundan öncə ayrı-ayrı müəlliflər tərəfindən mətbuata çıxarılıb, haqqında danışılıb. Biz hər dəfə bir prinsipə əməl etmişik ki, qarşı tərəfi də dinləyək, balanslı müzakirə aparaq, peşəkarların iştirakı ilə fərqli baxışları ortaya qoyaq. AzadlıqRadiosunun həmin şəxsiyyətlərlə bağlı problemi yoxdur. O ki qaldı, Cavanşirlə, Babəklə bağlı səslənən fikirlərə, vaxtilə həmkarınız Nəsib Nəsibli bunu parlamentdə deyib.\n- Nəsib Nəsibzadə bir dəfə Milli Məclisdə deyib ki, Babək azərbaycanlı deyil. Mən dedim ki, Nəsib, sən bu MM-də oturanların 15 faizinin etnik kimliyini müəyyənləşdir, ondan sonra səninlə Babəki müzakirə edərəm. Sən min il öncə Azərbaycan torpağında yaşamış, Azərbaycana xidmət etmiş, ərəb istilasına qarşı 25 il mübarizə aparmış bir kişiylə bağlı sual edirsən: bu türk idi, talış idi? Bu nə deməkdir, nə mənası var axı? Bu adam sənin ölkənə xidmət edib. Çox maraqlıdır, ən qatı müsəlman ölkəsi İranda Babək adına yasaq qoya bilmirlər. Nə molla, nə dindar sataşır. Amma biz sataşırıq, bizim tarixçilər sataşır. Babək tariximizin çox parlaq şəxsiyyətidir, onu inkar etmək olmaz. Tarixçinin göz qabağında olan, bildiyimiz şeyi inkar etməsini qınamaq lazımdır... Nəriman Nərimanov da Azərbaycanın böyük yazıçısıdır, maarifçisidir. Ağır şəraitdə fəaliyyət göstərib. Ola bilsin səhvləri də olub. Amma Leninə “mən sənə inanmaqda yanılmışam”, Orcokenidzeyə şillə vuran, Stalinlə yola getməyən, sonda zəhərlənib öldürülən, aldadılan bir adamdır. Bolşeviklər Azərbaycana gələndə prosesin qarşısını almağın mümkünsüzlüyünü görüb o şərtlər daxilində işləmək istədi. Nərimanov da qıraqda qalsa, nə olacaqdı? O Moskvaya gedəndən sonra Kirov gəldi, Dağlıq Qarabağ Muxtar Vilayətini yaratdı.\nKamal Abdullanın "Şair və şair" pyesinin premyerası, 23 may 2013\n“O, Xətainin ruhunu incidəndə mən də Kamal bəyi əsəri ilə bağlı incidərəm”\n- Mayın 22-də sizi Kamal Abdullanın Milli Akademik Dram Teatrında premyerası olan “Şah və şair” tamaşasında gördük. Tamaşa haqda fikirləriniz.\n- Siz bu gün bütün münaqişəli məsələlərlə bağlı məndən fikir öyrənmək istəyirsiz. Əlbəttə, yazıçı dostumu təbrik edirəm. Amma şəxsən mən tarixə o cür yanaşmıram. Şah İsmayıl Xətaiyə o cür yanaşmanın da tərəfdarı deyiləm. 32 Osmanlı sultanından 28-i şeir yazıb. Azərbaycanda 5 dövlət başçısı şeir yazıb, 7 Türküstan hakimi şeir yazıb. Bu şeir yazmaq ayrı məsələdir. İndi demək olar ki, bunların hamısının oxşarı var idi, savaşa biri gedirdi, şeiri də o biri yazırdı? Doğru deyil axı. Xətai mürşidi-kamil idi, ağlı da yüksək idi, ürəyi, ruhu da, qılıncı da, şeiri də güclü idi. İndi deyirlər ki, guya bu Təbrizə girəndə pozğunluq edib. O uşaqbaz, əxlaqsız olsaydı, on minlərlə mürid ona inanıb arxasınca gedərdimi? Xətai nur parçası idi... Bunlar toxunulmaz şeylərdir. Əsərin yaxşı tərəfi var, tarixə yeni yanaşma-filan. Amma Şah İsmayıla bu cür ikili yanaşmanın tərəfdarı deyiləm. Kamal mənim qələm dostumdur, inciməsin, niyə o Xətaninin ruhunu incidir? O Xətainin ruhunu incidəndə mən də Kamal bəyi əsəri ilə bağlı incidərəm.\n- Yenidən siyasətə qayıdaq. Daha bir dinləyici sualı var: “Oktyabrda prezident seçkilərində kimin yanında olacaqsız? Ziyalıların, yoxsa hakimiyyətin?”\n- Mən öz yanımda olacam. O ziyalılardan öncə mən özüm bu mübarizənin içində olmuşam. O ziyalıların çoxu bu gün ayılıblar, mən 1988-ci ildən bu mübarizənin içindəyəm. Bunu yazanlar kar, kor deyillər ki? Prezident seçkilərinə gələndə, ola bilsin öz namizədimizlə gedək. Əgər demokratik düşərgənin vahid namizədi olsa, real güclər birləşib ölkədəki vəziyyəti dəyişmək yönündə səmimi, etibarlı hərəkat başlasalar mən də o prosesdə olaram. Bu birliyi bu gün yaratmaq da çox gecdir. Bu işi keçən seçkilərdə uduzduğumuz günün sabahı başlamalıydıq. Milli Şura 4-5 il bundan əvvəl yaranmalı idi. Bu gün birləşmək çağırışı mübarizə deyil, Allah ümidinə iş görməkdir.\nPen klub - Sabir Rüstəmxanlının ürəyini deşən söz nədir?


Azərbaycanda azadlıq düşüncəsi\nRəqabəti, azad seçim etmək hüququnu, marağı, azad düşüncə tərzini və mülkiyyət hüququnu. Birinci iqtisadi anlayışda inkişafın ən zəruri şərtidir. Rəqabət olmasa heç kimin yeni araşdırmalar etməyə, yeni əmtəə istehsal etməyə marağı olmaz. Başqa dil ilə desək şirkətlər bazara daha da yaxşı və keyfiyyətli məhsul çıxarmaqçün bir-biriləri ilə mübarizə aparmalıdırlar. Bütün dünya səviyyəli brendlər yeniliyin, azad düşüncənin və azad seçim etmək hüququnun nəticəsidir. IBM, Microsoft, Google, Toyota, CISCO, Mercedes, Apple və s.\nSonuncu – mülkiyyət isə azadlığın vacib şərtidir. Burada mülkiyyət anlayışı təkcə ev maşın və s. bu kimi mənalarda istifadə edilmir. Daha geniş mənada - ideya, vaxt.. ümumi desək bir individiumun ixtiyarında olan bütün toxunulan (fiziki olaraq) və toxunulmayan dəyərlərin toplusudur. Mülkiyyət vacibdir, çünki müəyyən tarixçilərə görə azad cəmiyyətlərin yaranması məhz mülkiyyətçinin öz mülkiyyət hüququnu tələb etməsindən başladı. Özəl mülkiyyətin məhvi isə insanın öz mülkiyyəti üzərində azadlığını məhv etdi. Azərbaycan da istisna olmadı. Yeri gəlmişkən Marks da öz Kommunist Partiyasının manifestində belə də deyirdi: “Kommunistlər öz nəzəriyyələrini bir vəziyyətlə ifadə edə bilərlər – özəl mülkiyyətin məhvi ilə”.\nİnsanların azad seçim etmək hüququnun, azad düşünmək hüququnun, özünü ifadə etmək hüququnun isə Kommunizm rejimi tərəfindən məhv olmasını isə müzakirə etməyəcəm. Aydındır ki, insanlar nə istədiklərini istehsal edə bilirdilər, nə istədiklərini vaxtında və ya ümumiyyətlə ala bilirdilər, 1970-80-cı illərdə SSRİ-də yəhudilərin fizika sahəsində elmi iş yazmağının qadağan edilməsi isə onu göstərir ki, insanlar hətta istədikləri ixtisası və peşəni də azad seçə bilmirdilər. Ümumiyyətlə, liberal ideyaya görə bir insanın azadlığını mövzuya qoymaq, onun haqda danışmaq, yazmaq, onu müzakirə etmək artıq özü-özlüyündə azadlığı parçalamaqdır. Rusiyada doğulan və sonralar ABŞ-da yaşamış yəhudi əsilli məşhur qadın yazıçı və filosof, fəlsəfədə obyektivizmin əsasını qoyan Ayn Rendin 1961-ci ildə işıq üzü görmüş məşhur “For the New Intellectual” kitabından bir cümləni qeyd etmək istəyirəm:\n"Sosializm (Marksa görə sosializm kommunizmə çatmaqçün bir vasitədir) – insanın öz istəkləri üçün yaşaya bilmək hüququnun olmaması haqda bir doktrinadır. Onun həyatı və onun işi ona məxsus deyil və onun varlığının bircə əsası cəmiyyətə qulluq etməkdir. Cəmiyyət öz növbəsində isə onu (fərdi) öz arzuları üçün istədiyi yerdə qərar verə bilər".\nYaxşı tərcüməçi olmadığımdan sitatın əslini də qeyd etmək istərdim:\nGördüyümüz kimi Sosializm anlayışı özü-özlüyündə nə qədər insani ideyaları, bərabərlik ideylarınını əks etdirsə də, nəticədə bunun əksi, insan azadlığının məhdudlaşdırılması və insanın onun arzularından və istəklərindən asılı olmayaraq cəmiyyət tərəfindən istismarıdır. Din tərəfindən yaradılmış “tanrı köməyin olacaq” ifadəsini sosialistlər dəyişərək “cəmiyyət sənə kömək olacaq” edib cəmiyyəti bir fərdin üzərində tanrı etdilər və bununla da fərdin özü-özünə yardım etmək vərdişini məhv edərək onu bacarıqsız, cəmiyyətdən kənar mövcud ola bilməyən və yalnız kütlələrdə yaşaya bilən bir canlıya çevirdilər. Məhz bu kimi dəyərlər insanların azadlıq haqda olan bütün anlayışlarını məhv etdi və onların azadlığını praktikada istifadə etmək imkanını qadağan etdi.


Vergiler Nazirliyi müğennileri cerimeledi – 3 minden 35 minedek… – SİYAHI - Azadliq Xeber\nVergiler Nazirliyi müğennileri cerimeledi – 3 minden 35 minedek… – SİYAHI\nVergilər Nazirliyi müğənniləri cərimələdi - 3 mindən 35 minədək... - SİYAHI\n21.12.2015 / 18:10 xeber –\nMətbuatda şou-biznesinin tanınmış simaları Vergilər Nazirliyinə çağırılması və cəimə olunması xəbərləri dərc olunub. Məlumatı dəqiqləşdirmək üçün Lent.az-ın əməkdaşı bir neçə tanınmış sənət adamı ilə əlaqə saxlayıb. Müğənnilərin bir neçəsi cərimə olunduqlarını, məhz buna görə də şikayət ərizəsi yazdıqlarını dedilər. Bəziləri isə səhhətində yaranan problemlərə görə, cərimədən yan qaçdıqlarını söylədilər.\nManaf Ağayev: “Mənə 2500 manat cərimə kəsiblər, ödəmişəm”.\nMüğənni Nadir Qafarzadə: “2003-cü ildən bəri nümunəvi vergi ödəyicisiyəm. O cümlədən, hər ay Sosial Müdafiə Fonduna pul ödəyirəm. Bu günə qədər mənə nə pul yazılıbsa, ödəmişəm”.\nƏməkdar artist Almaz Ələsgərova: “Mənə 3 min cərimə kəsiblər. Hələ ödəməmişəm, amma ödəyəcəyəm. Bu qərara razı və ya narazı olduğumu deyə bilmərəm”.\nMüğənni Səidə Sultan: “Mənə dedilər ki, cəriməm 35 mindir. Amma buna etiraz edirəm. Özümə vəkil tutmuşam. Bu işlə vəkilim məşğul olur. Elə iş olar? Mən elə toylara getmirəm ki, 35 min də ödəyim".\nƏməkdar artist Elza Seyidcahan: “Məni bu siyahıda yoxam. Sənətkaram, sənətimdən yazın. Bu vergi siyahına mənim adımı qeyd etməyin. Dollar qalxıb, qorxmayın, acından ölməyəcəyik”.\nMüğənni Baloğlan Əşrəfov: “Mən hər kvartalda 800-1000 manata yaxın pul ödəyirəm. Hər zaman da müğənni həmkarlarıma məsləhət vermişəm ki, vergini ödəsinlər. Vergini hər birimiz ödəməliyik”.\nMüğənni Nura Suri: “Təxminən 6 ildir ki, vergi ödəyicisiyəm. Bir il səhhətimdə problemlər oldu, xəstə yatdım, işləmədim, efirə çıxmadım, amma buna baxmayaraq vergimi ödədim. İndi mənə 1000 manat cərimə yazıblar. Elə bilin ki, bu 25 min manatın 4 faizi edir. Guya ki, mən 25 min qazancı gizlətmişəm. Buna görə də şikayət ərizəsi yazmışam. Şikayətimə baxılır. İndi cavab gözləyirəm. Bu həftənin sonuna qədər mənə cavab deyilməlidir. Onlar bu qərarı araşdırıb, ya ləğv etməlidir, ya da ki, əks halda məhkəməyə müraciət edəcəyəm. Hər zaman çalışmışam ki, qanunla hərəkət edim. Mənə 6 il öncə heç kim məcbur etməmişdi ki, gedim VÖİN açım, Sosial Müdafiə Fonduna pul köçürdüm. Bunu mən o vaxt etdim ki, başım ağrımasın. İnsan hər şeyi qanunla edəndə, sabah onu nədəsə ittiham etmək düzgün deyil. Ömrü boyu qanuna riayət edən adamam. Maşına oturanda da kəmərimi bağlayıram. Belə çıxır ki, mən yalnaçıyam? Dövlətdən pul gizlətmişəm? Həyat yoldaşımdan ayrılandan sonra evlərimi, qızıllarımı satmışam. O da xarici vətəndaşdır. İndi gəlsinlər, qarşılarına qoyum ki, mənim gəlirim haradandır, nədir, nə deyil. Onu o adam ödəyər ki, VÖİN-ü olmayıb, vergidən yayınıb. Toy aparan müğənni deyiləm, musiqiçilərim yoxdur. İndiyə kimi hələ konsert də verməmişəm. Çünki buna əlavə imkan lazımdır. Mənim heç işçim, prodüserim belə yoxdur. Hansı müğənni 15-20 minə toy oxuyub, vergi ödəməyib, getsinlər vergilərini ödəsinlər. Onlar cərimə oluna bilər. Amma mən sağlam vergi ödəyicisi kimi niyə cərimə olunmalıyam?”\nMüğənni Mənzurə Musayevanın prodüseri: “Mənzurə xanım 2 ilə yaxındır ki, yataq xəstəsidir. Toylara getmir. Ona görə də bizə cərimə gəlməyib”.\nXal artisti Aygün Kazımovanın prodüseri Roland Bayramov: “Hər rübdə hesabatları veririk, vergimizi ödəyirik. Aygün xanım cərimə olunmayıb”.


"vxl gecikdirici sprey" - Tezbazar.az\n"vxl gecikdirici sprey"\nElan kodu: 808743\nQiymət 88 Azn\nOrginal bitki terkibli bi r mehsuldur.1ci elaqeden sonra ikincini gozlemeyi sifira end irir. Arxa arxaya 3 defe elaqede olma gucu yaradir.Ehtirasi iki qat artirir.her kesin rahatliqla istifade ede bileceyi b ir mehsuldur. Kitay istehsali saxta mallara aldanmayin,Qalaq rammasi olmayan mehsullari almayin, Butun mehsullarimiz qala qrammali ve orginaldir.\nCatdirilma baki ici eyni gunde,rayo nlara ise sabahisi gun poctla ya da taksi ile. Sifaris ucun zeng edin,whatsappla da elaqe saxlaya bilersiz.\n"Jbd gecikdirici sprey"\nAra boyuducu krem\n"King Size boyuducu krem"\n"Maximum gecikdirici macun"\n"Shilajit gecikdirici yag"\n"Cool man gecikdirici gel"\n"Form x boyuducu krem"\nev alqi satqisi turlar avia biletler ev alqi satqisi ari sudu h2h az elanlar masaj birja islenmis tekerler samsung galaxy a3 2020 islenmis yeni mekan .az sebet.az turlar.az kondisioner ustasi metbex metbex mebelleri metbext mebeli qaz balon masin ucun satisi samsung galaxy not 3 sonuncu qiymeti


Əli Həsənov həbs ediləcək? - AÇIQLAMA - Azinforum.az İnformasiya Portalı\nAna səhifə / Aktual / Əli Həsənov həbs ediləcək? – AÇIQLAMA\nƏli Həsənov həbs ediləcək? – AÇIQLAMA\nKütləvi İnformasiya Vasitələrinin İnkişafına Dövlət Dəstəyi Fondunun (KİVDF) fəaliyyəti zamanı mənimsəmələr, o cümlədən jurnalistlər üçün binaların tikintisi zamanı yeyintilərlə bağlı Baş Prokuror yanında Korrupsiyaya Qarşı Mübarizə İdarəsində araşdırmalar davam edir. Cinayət Məcəlləsinin dörd maddəsi – 179.4 (xüsusilə külli miqdarda mənimsəmə), 308 (vəzifə səlahiyyətlərindən sui-istifadə), 308-1 (dövlət büdcəsi vəsaitini təyinatı üzrə istifadə etməmə) və 308-2 (dövlət satınalmalarını qanunsuz keçirmə) maddələri ilə istintaq aparılır.\nQanuna görə, “xüsusilə külli miqdar” anlayışı 500 min manatdan yuxarı məbləği ehtiva edir. Prokurorluqdakı mənbə “Press Klub”a bildirib ki, bu cinayət işində milyonlarla vəsaitin yeyintisindən söhbət gedir. Cinayət məsuliyyətinə cəlb olunanlar arasında KİV-in İnkişafına Dövlət Dəstəyi Fondunun keçmiş rəhbəri Vüqar Səfərlinin qohumu da var. “Vüqar Səfərli binaların tikintisini ona həvalə edib. İstintaq zamanı məlum olub ki, real tender keçirilməyib”, – deyə mənbə söyləyib.\nBu cinayət işi ilə bağlı məlumatlarda Prezident Administrasiyasının ictimai-siyasi şöbəsinin sabiq müdiri, prezidentin keçmiş köməkçisi Əli Həsənovun da adı hallanır. Məlumat yayılıb ki, istintaqda dindirilən şəxslərin bəziləri Əli Həsənovun əleyhinə ifadə verib. Bunun da əsasında o, bu iş üzrə istintaqa cəlb edilib. Lakin Ə.Həsənov hazırda Türkiyədə müalicədədir. Azərbaycanın hüquq-mühafizə orqanlarının onun durumu, təyyarəyə minməsinin mümkün olub-olmaması barədə Türkiyədəki xəstəxanaya sorğu göndərdiyi barədə məlumat yayılıb. Baş Prokurorluq bu məlumatı təkzib etməyib. Əli Həsənovun istintaqa cəlb olunub-olunmaması barədə suala prokurorluq ümumi şəkildə cavab verib: “Hazırda həmin cinayət işi üzrə qanunsuz halların tam, hərtərəfli yoxlanılmaqla, təqsirli şəxslərin dairəsinin müəyyənləşdirilərək məsuliyyətə cəlb olunmaları istiqamətində intensiv və zəruri istintaq tədbirləri davam etdirilir”.\nAdətən hüquq-mühafizə orqanları həqiqətə uyğun olmayan məlumatları birmənalı şəkildə təkzib edir. Bu cavabda isə təkzib yoxdur.\nProkurorluğun məlumatından əvvəl Əli Həsənov özü “Facebook” səhifəsində bu haqda açıqlama yayıb: “Mövcud cinayət işi ilə bağlı prokurorluq orqanlarının təqsirləndirilən şəxs kimi mənimlə maraqlanmaları və hansısa axtarış tədbirləri həyata keçirmələri haqda yayılan məlumatların heç bir əsası yoxdur. Mən hazırda Türkiyədə müalicədəyəm və yəqin ki, hər şey yaxşı keçsə, 10-15 günə Azərbaycana qayıdacağam”.\nBir gün əvvəl isə daha bir məlumat yayıldı ki, artıq Dövlət Təhlükəsizliyi Xidmətinin (DTX) əməkdaşları Əli Həsənovu gətirmək üçün Türkiyəyə ezam olunub.\nSentyabrın 5-də Əli Həsənov yenə də sosial media hesabından daha bir açıqlama yayaraq, özü haqda məlumatları təkzib edib. Prezidentin keçmiş köməkçisi təkcə KİVDF ilə bağlı cinayət işi üzrə istintaqa cəlb olunması haqda məlumatlara yox, həm də hökumətə yaxın mediada onun dövlət çevrilişi cəhdində ittiham edilməsinə də etirazını bildirib. “Yalnız vicdanı olan hər kəsdən hazırkı vəziyyətimdə bir xahişim var: imkan verin, özümə və ailəmə bəs edəcək dərdlərimlə baş-başa qalım!”, – Əli Həsənov belə yazıb. Media hüququ üzrə ekspert Ələsgər Məmmədli “Press Klub”a bu mövzunu şərh edərkən yada saldı ki, jurnalistlər üçün bina tikintisi məqsədilə vəsaiti prezident ayırıb, binaların açılışında iştirak edib. Xərclənən vəsait barədə də ümumi şəkildə məlumat verilib. Amma xərclərin detalları ictimaiyyətə açıqlanmayıb. Halbuki, bu məlumat açıq olmalıdır.\nHüquqşünasın sözlərinə görə, binanı tikən şirkətin hansı kriteriyalar əsasında seçilməsi, tenderdəki şərtlər və s. məlumatları, hətta heç bir sorğu göndərilməsə belə, Fond özü açıq şəkildə yaymalıydı:\n“İnformasiya əldə etmək haqqında qanunvericiliyə görə, bunlar açıq məlumatlar sayılır. Tenderin şərtləri aydın olmalıdır. Bilinməlidir ki, qalib şirkətə hansı cəhətlərinə görə üstünlük verildi. Əslində, o binaların tikintisində yeyintilər barədə məlumatlar yeni deyil. Hələ birinci binadan sonra narazı qalanlar bu istiqamətdə araşdırma aparmışdı. Hələ o zaman məlum olmuşdu ki, binaları tikən şirkət sifarişçiyə (Fondun rəhbərinə) yaxındır”.\nƏ.Məmmədli xatırlatdı ki, DTX-nın müxtəlif dövlət orqanlarında həyata keçirdiyi əməliyyatlar da bu qurumlarda tenderlər zamanı korrupsiya hallarını üzə çıxardı. Məlum oldu ki, bir çox hallarda dövlət orqanları tenderləri şəffaf keçirmir, özlərinə yaxın şirkətlər qalib elan edilir, yaxud da görüləsi iş üçün büdcədən ayrılmış vəsaitin bir hissəsi şirkətdən geri alınaraq mənimsənilir. Hüquqşünasın fikincə, hökumətdə yüksək səviyyədə təmsil olunanlar da bu hallardan xəbərdardır, amma göz yumurlar. Kimlərsə hədəfə çevriləndə onları cəzalandırmaq üçün bu faktlardan istifadə olunur: “KİV-in İnkişafına Dövlət Dəstəyi Fondunun fəaliyyəti, jurnalist binalarının tikintisi ilə bağlı da eyni vəziyyətdir. Bu haqda məlumatlar illərdir səslənir. Görünür, indi ortaya çıxarmaq məqsədəuyğun bilinib”.\nPrezidentin sabiq köməkçisi Ə.Həsənovun bu prosesdə məsuliyyətə cəlb olunmasına gəlincə, hüquqşünas bildirdi ki, Fondun fəaliyyətinə görə o, hüquqi məsuliyyət daşımır. Ə.Həsənov yalnız o halda məsuliyyətə cəlb edilə bilər ki, onun bu işlərlə bağlı qanunsuz göstərişləri, müdaxiləsi barədə konkret faktlar, ifadələr olsun:\n“Biri var, hüquqi bağ, bir də var, siyasi bağ. KİV-in İnkişafına Dövlət Dəstəyi Fondunun rəhbərliyini prezident təyin edir. Onun Prezident Administrasiyasının şöbə müdirinə tabeliyi yoxdur. Siyasi kurasiya hüquqi məsuliyyət yaratmır. Azərbaycanda idarəçilikdə qeyri-rəsmi kurasiya məsələsi var. Hətta regionların da kurasiyası var. Bu, hökumətin özünün daxilində olan məsələdir. Prezidentin təyin etdiyi bir şəxsin elə onun təyin etdiyi başqa birinə tabeliyi də mücərrəd olur. Əli Həsənov şöbə müdiri olub, amma onun nəzarət etdiyi şəxsi də prezident təyin edib. Belə olan halda, buradakı bağ sadəcə, siyasi koordinasiya bağıdır. Fonda ayrılan vəsaitlərin xərclənməsinə nəzarət hüquqi baxımdan onun rəhbərliyinə aid olub. Bu baxımdan, Əli Həsənovun istintaqa cəlb olunması o halda mümkündür ki, ifadələrdə konkret onun adı çəkilsin. Məsələn, deyilsin ki, “mənə hansısa qanunsuz göstərişlər verirdi, məcbur edirdi”. Konkret fakt və ya ifadələr olmalıdır”.\nSon günlər siyasi mühacir Qurban Məmmədova ev, əmlak verilməsi, xaricdə Azərbaycan hakimiyyətinə qarşı söyüş kampaniyasının təşkili məsələsində də Əli Həsənovun adı hallanmağa başlayıb. Televiziyalarda bu barədə geniş reportajlar yayınlanır. Bu da öz növbəsində yuxarılarda Əli Həsənova olan hazırkı münasibəti anlamaq üçün yetərlidir.\nÖncəki Düşmən atəşkəsi 50 dəfə pozub\nNövbəti Xaricdə yaşayan blogerlərdən kömək istəyən məmur Şahmar İbadov kimdir? — VİDEO


YAP-çı deputat Söyün Sadıqova axsaq keçi dedi » GundemXeber İnformasiya Portalı\nGundemxeber.az » Manşet » YAP-çı deputat Söyün Sadıqova axsaq keçi dedi\nYAP-çı deputat Söyün Sadıqova axsaq keçi dedi\nTarix: 30-11-2012, 22:46 Bölmə :Manşet Baxış: 715\nSiyavuş Novruzov: «Bunun ipini elə burublar ki, hələ özü də nə işlə məşğul olduğunu qanmır»\nHakim Yeni Azərbaycan Partiyasının icra katibinin müavini, millət vəkili Siyavuş Novruzov Rusiya Azərbaycanlılarının Milli-Mədəni Muxtariyyətinin (Azerros) prezidenti, Rusiya Azərbaycan Təşkilatları İttifaqının (RATİ) təsisçisi Söyün Sadıqovun son günlər hakimiyyətlə bağlı səsləndirdiyi fikirlərə münasibət bildirib. Verdiyi açıqlamadan da görünür ki, bu zaman Siyavuş Novruzov çox əsəbi olub, bunu açıqlama boyunca «xaş yeməkdən başı xaşa oxşayır», «axsaq keçi» və bu qəbildən olan digər təhqiramiz ifadələrə tez-tez müraciət etməsi də təsdiqləyir.\nO, bununla bağlı verdiyi açıqlamasında deyib ki, bu cür adamların birdən-birə azərbaycanlılar haqqında danışması Azərbaycan dövlətinə ləkə gətirir. Onun sözlərinə görə, S.Sadıqov rusiya vətəndaşıdır və onun Azərbaycana heç bir aidiyyəti yoxdur. S.Sadıqovun heç zaman azərbaycanlıların hüququnu müdafiə etmədiyini diqqətə çatdıran S.Novruzov deyib:\n«Söyünün mərifətli bir adı bele, yoxdur. Mən bu adama baxanda düşünürəm ki, S.Sadıqov dükan arxasından indi çıxıb gəlir və Azərbaycanın adından ermənilərlə danışıqlar aparır. S.Sadıqov gedib özünə, təfəkkürünə, dünya görüşünə baxsın. S.Sadıqova baxan kimi hər kəs onun alverçi olduğunu görür».\nYAP-çı millət vəkili S.Sadıqovun diaspora haqqında söylədiyi fikirlərə də toxunub: «Ötən dəfə S.Sadıqovun diaspora haqqında söylədiyi fikirlərə baxıram. Bu adam hələ diasporun nə olduğunu bilmir. Bu adamın düşüncə tərzi və ağılı çox aşağıdır. Bu adamın diaspora anlayışından belə xəbəri yoxdur. S.Sadıqov hələ bilmir ki, diaspora təkcə Azərbaycan vətəndaşı olmur, hər millətdən, vətəndaşdan ola bilər. Bu cür təfəkkürə malik olan S.Sadıqov hələ utanmadan gedib ermənilərlə danışıqlar da aparır. Bunun ipini elə burublar ki, hələ özü də nə işlə məşğul olduğunu qanmır. Artıq onun yanındakı adamlar da oradan ayrılırlar. S.Sadıqov səviyyəsində adamın yanında olmağın özü bir xəcalətdir. S.Sadıqov xaş yeməkdən başı da xaşa oxşayır».\nRusiya-Azərbaycan münasibətlərinin indiki səviyyəsinə də toxunan S.Novruzov bildirib ki, hazırda Rusiya ilə Azərbaycan arasında heç bir problem yoxdur: «İki ölkə arasında münasibətlər normal vəziyyətdədir. Sadəcə olaraq S.Sadıqov kimi «axsaq keçilər» aranı qarışdırmaq istəyirlər».\n“Söyün Sadıqov bazar adamıdır” ...\nSöyün Sadıqov Azərbaycan jurnalistlərini söydü: ...\nMitinqdə Siyavuş Novruzov fitə basıldı ...\nSöyün Sadıqov sabiq “KQB” sefi ilə işbirliyində ...\nSiyavuş Novruzovdan Abbas Abbasova cavab ...


Məktəblilər arasında “Zəfər yolu” adı altında inşa müsabiqəsi, rəsm müsabiqəsi, “Vәtәn var olsun!” şüarı altında flaşmoblar keçirilib. Ümumtəhsil məktəblərinin müəllim və şagird kollektivləri tərəfindən rayonun Şəhidlər Xiyabanı, 44 günlük Vətən Müharibəsi şəhidlərinin xatirəsinə yaradılmış ”Qarabağ Azərbaycandır” abidə kompleksi və şəhidlərin qəbirüstü abidələri, xatirə bulaqları ziyarət edilib. Gülqoyma mәrasimlәri keçirilib. Şagirdlər tərəfindən şeirlər, qələbə ruhunda mahnılar söylənilib, ədəbi kompozisiyalar, sənədli filmlər nümayiş etdirilib.Ağac əkmək kampaniyası keçirilib.\nIX siniflərdə tədris olunan “Zəfər tarixi” kurslarında 44 günlük Vətən Müharibəsi ilə əlaqədar şagirdlərin bilik və bacarıqları artırılıb.\n“Şәhidini tanı” aksiyası çәrçivәsindә Vәtәn Müharibәsi şәhidlәrinin uşaq və gәnclәr tәrәfindәn geniş şәkildә tanıdılması məqsədilə ümumi təhsil müəssisələrində şәhidlәrin şәkil vә adları әks olunan lövhәlәr, guşələr yaradılıb, şəhidlərin oxuduğu siniflərə rəmzi olaraq onların adları verilib.\nŞəhid ailələrinin üzvləri ilə görüşlər keçirilib,Vətən Müharibəsi Qəhrəmanı Nicat Bədəlovun, qazilərin, Vətən Müharibəsi iştirakçılarının məktəblərdə keçirdiyi görüşlərdə müharibə haqqında xatirələri dinlənilib.


Avropa Məhkəməsi İlkin Rüstəmzadəylə bağlı ikinci qərar verdi » www.ILKXEBER.info\nGənc fəalla bağlı verilən birinci qərar hələ icra olunmayıb\nAvropa İnsan Hüqüqları Məhkəməsi martın 7-də 2013-cü ildə 8 il azadlıqdan məhrum edilən İlkin Rüstəmzadə haqda qərarını elan edib.\nBu barədə vəkil Fariz Namazlı Facebook sosial şəbəkəsində xəbər yayıb.\n“Məhkəmə 2013-cü ildə açılan cinayət işi çərçivəsində İlkin Rüstəmzadənin haqqında seçilən həbs qətimkan tədbiri və həbsdə saxlama müddətinin uzadılmasından verdiyi şikayət üzrə qərarını elan edib.\nMəhkəmə hesab edib ki, İlkin Rüstəmzadənin həbsi üçün əsaslı şübhə var. Konvensiyanın 5.1-ci maddəsinin pozuntusu tanınıb, mənəvi zərərə görə 20 min avro, məhkəmə xərclərinə görə 2 min 500 avro kompensasiya müəyyən edilib”.\n“Azad Gənclik” Təşkilatının üzvü İlkin Rüstəmzadə (hazırda NİDA-nın üzvüdür) 2013-cü ilin 17 mayında həbs olunub.\nİstintaq dövründə ona qarşı Cinayət Məcəlləsinin 220. 1 (zorakılıqların, talanların, yanğınların törədilməsi, əmlakın məhv edilməsi ilə müşayiət olunan kütləvi iğtişaşları təşkil etmə və ya belə iğtişaşlarda iştirak etmə), sonradan isə 228.1-ci (qanunsuz olaraq silah, partlayıcı maddələr və qurğular əldə etmə, saxlama, daşıma və gəzdirmə) maddəsi irəli sürülüb.\nMəhkəmə onu ictimai qaydanı pozmaqda və kütləvi iğtişaşlarda təqsirli bilərək 8 il azadlıqdan məhrum edib.


IDMAN: Prezident İlham Əliyev III İslam Həmrəyliyi Oyunlarında qalib gəlmiş idmançılarımızla görüşüb\nPrezident İlham Əliyev III İslam Həmrəyliyi Oyunlarında qalib gəlmiş idmançılarımızla görüşüb\nTarix: 05.10.2013 | Saat: 01:23:00 | E-mail | Çapa göndər\nİdmançılarımızı III İslam Həmrəyliyi Oyunlarında qazanılmış qələbələr münasibətilə təbrik edən Prezident İlham ƏLİYEV dedi:\nMən sizin hamınızı səmimiyyətlə salamlayıram və əldə edilmiş uğurlar münasibətilə ürəkdən təbrik edirəm. Siz Azərbaycanı ləyaqətlə təmsil etmisiniz. İslam Həmrəyliyi Oyunlarında bizim komandamız böyük nəticələr əldə etmişdir, 24 medal qazanmışdır, onlardan 6-sı qızıl medaldır. Bu, çox gözəl göstəricidir, böyük qələbəmiz, böyük uğurumuzdur. Bu qələbə bir daha onu göstərir ki, Azərbaycan idman dövlətidir, idman sürətlə inkişaf edir və qələbələrimizin səbəbləri məhz dövlət siyasətinin güclü olmasındadır.\nDövlət siyasəti, idmana rəhbərlik edən qurumların birgə fəaliyyəti - Milli Olimpiya Komitəsi, Gənclər və İdman Nazirliyi, federasiyalar, klublar, idman cəmiyyətləri bir məqsədə qulluq edirlər ki, Azərbaycan özünü dünyada, idman aləmində ləyaqətlə təmsil etsin, Azərbaycanda idman inkişaf etsin və uğurlarımızın sayı artsın.\nİslam Həmrəyliyi Oyunları müsəlman aləmində çox əlamətdar bir hadisədir. Əlbəttə ki, bu, idman yarışıdır və böyük idman yarışıdır, eyni zamanda, bu oyunlar İslam həmrəyliyini gücləndirən bir amildir.\nAzərbaycan gənc müstəqil ölkə olmasına baxmayaraq, İslam həmrəyliyi üçün də öz səylərini göstərir, öz töhfəsini verir. Bilirsiniz ki, İslam həmrəyliyini gücləndirmək üçün ölkəmizdə müxtəlif tədbirlər keçirilir. 2009-cu ildə Bakı şəhəri “İslam mədəniyyətinin paytaxtı” elan edilmişdir, 2018-ci ildə bu şərəfli missiya Naxçıvan şəhərinin payına düşür. Bu məsələləri mən İslam Həmrəyliyi Oyunlarının keçirilməsi zamanı videomüraciətimdə də ifadə etmişəm. Beləliklə, bu oyunların hesab edirəm ki, nəinki idman sahəsində, bütövlükdə müsəlman aləminin birləşməsində müsbət rolu vardır.\nAncaq, eyni zamanda, əlbəttə ki, bu, idman yarışıdır. Biz hər bir idman yarışına hazırlaşırıq və çalışırıq ki, ölkəmiz orada ləyaqətlə təmsil olunsun. İyirmi dörd medalın qazanılması və idmançıların böyük uğurları bütün Azərbaycan xalqını sevindirir və bir də onu göstərir ki, bu qələbə təsadüfi xarakter daşımır. Çünki son illərdə Azərbaycan müxtəlif beynəlxalq yarışlarda ən yüksək pillələrə yüksələ bilmişdir. Keçən il keçirilmiş London Yay Olimpiya Oyunlarında 10 medal qazanılmışdır ki, onlardan ikisi qızıl medaldır. Olimpiya Oyunlarının tarixində biz ən yüksək pilləyə qalxa bilmişik, dünya miqyasında 30-cu yerə layiq görülmüşük, Avropa ölkələri arasında isə 15-ci yerdəyik. Bu, tarixi qələbədir.\nBu il Kazanda gənclərin universiadası keçirilmişdir. Orada da Azərbaycan yüksək nəticələr göstərmiş, 16 medal qazanmışdır. Onlardan dördü qızıl medaldır.\nBu dəfə İslam Həmrəyliyi Oyunlarında da biz öz gücümüzü bir daha nümayiş etdirdik. Bir daha göstərdik ki, Azərbaycan idman dövlətidir, idmanın böyük uğurları vardır və əminəm ki, böyük gələcəyi olacaqdır.\nBir məsələni də qeyd etmək istəyirəm ki, bu oyunlarda Azərbaycan həm Olimpiya, həm qeyri-Olimpiya növləri ilə təmsil edilmişdir. Hesab edirəm ki, bu da İslam Həmrəyliyi Oyunlarını fərqləndirən müsbət cəhətdir. Bildiyiniz kimi, Azərbaycanda Olimpiya və qeyri-Olimpiya növləri arasında heç vaxt ayrı-seçkilik, yaxud da ki, fərq qoyulmamışdır. İdmanın bütün növləri bizim üçün eyni dərəcədə vacibdir və çalışırıq ki, Azərbaycanda qeyri-Olimpiya növlərində təmsil olunan idmançılar dövlət tərəfindən qayğı ilə əhatə olunsun. Bildiyiniz kimi, ilk dəfə keçiriləcək Avropa Oyunlarında da bizim təşəbbüsümüzlə qeyri-Olimpiya növləri olacaq.\nHesab edirəm ki, beynəlxalq İslam aləmində də bu bölgü aparılmamalıdır. Çünki idmançılar bərabər hüquqlara malikdirlər. Hər halda Azərbaycanda biz bütün idmançılara eyni şəraiti yaratmağa çalışırıq və bundan sonra da çalışacağıq.\nBu qələbənin təməlində düşünülmüş dövlət siyasəti və eyni zamanda, təlim-məşq prosesinin düzgün şəkildə təşkil edilməsi dayanır. İdmançıların fəaliyyəti üçün yaradılmış şərait gündən-günə yaxşılaşır. Azərbaycanda hazırda 40 regional Olimpiya Mərkəzi fəaliyyət göstərir. Bu da bölgələrdə istedadlı gənclərin seçilməsində müsbət rolunu oynayır. Beləliklə, biz idmanın kütləviliyini təmin edirik. Bu, birinci prioritet məsələdir. Çünki gənclərimiz, uşaqlarımız sağlam olmalıdırlar. Sağlam olmaq üçün əlbəttə ki, hər bir insan idmanla məşğul olmalıdır.\nƏlbəttə ki, hər bir ölkənin şöhrətini ucaldan onun idman nailiyyətləridir. Bu məsələyə də böyük diqqət göstərilir. İdmançılar bizi daim sevindirirlər və beynəlxalq yarışlarda, Avropa, dünya çempionatlarında da yaxşı nəticələr göstərirlər.\nAzərbaycanda mötəbər yarışların keçirilməsi artıq gözəl ənənəyə çevrilmişdir. Azərbaycanda mütəmadi qaydada dünya və Avropa çempionatları keçirilir. Şübhəsiz ki, 2015-ci ildə Azərbaycanda keçiriləcək birinci Avropa Oyunları bizim üçün çox böyük etimaddır və böyük məsuliyyətdir. Azərbaycan müsəlman ölkəsidir, eyni zamanda, Avropanın idman aləmində təmsil olunur. İlk Avropa Oyunlarının məhz Azərbaycanda keçirilməsi, hesab edirəm ki, ölkəmizin böyük uğurudur, Avropa idman ailəsinin bizə olan böyük etimadının nəticəsidir.\nBiz hazırlıq işlərini ən yüksək səviyyədə aparırıq. Əvvəlki çıxışlarımda qeyd etdiyim kimi, biz bu oyunları Olimpiya Oyunları səviyyəsində keçirəcəyik və birinci Avropa Oyunları tarixdə çox uğurlu oyunlar kimi qalacaqdır.\nBildiyiniz kimi, Olimpiya hərəkatı Avropada yaranmışdır.\nOndan sonra Avropada da bərpa edilmişdir, ancaq Avropa Oyunları heç vaxt keçirilməmişdir. İlk təcrübəni artıq biz həyata keçirəcəyik və beləliklə, bu da tarixə verəcəyimiz bir töhfə olacaqdır.\n2017-ci ildə növbəti İslam Həmrəyliyi Oyunları da Azərbaycanda keçiriləcəkdir. Baxın, bu da çox rəmzi məna daşıyır, çünki cəmi iki ildən sonra – 2015-ci ildə Avropa, 2017-ci ildə İslam Həmrəyliyi oyunları keçiriləcəkdir. Bu da ölkəmizin nəinki coğrafi yerləşməsini, daha çox siyasi və mədəni mahiyyətini göstərir.\nAzərbaycan müsəlman ölkəsidir, İslam aləminin ayrılmaz bir parçasıdır. Eyni zamanda, Avropa qurumlarına üzv olmuş ölkədir və beləliklə, bu iki qitə Azərbaycanda birləşir. Azərbaycan coğrafi cəhətdən də Asiya ilə Avropa arasında yerləşir, mədəni cəhətdən də belədir. Siyasi cəhətdən də biz həm müsəlman, həm Avropa qurumlarının üzvüyük. Azərbaycan nadir ölkələrdəndir ki, bu iki aləmdə təmsil olunur və ləyaqətlə təmsil olunur. Bizim dövlətimiz də məhz bu əsaslar üzərində qurulubdur. Müstəqil Azərbaycan dövləti çox güclü milli mənəvi dəyərlər, milli ənənələr üzərində qurulubdur. Eyni zamanda, müasir dövlətdir, bütün ölkələrlə əməkdaşlıq üçün açıqdır, dünyəvi və inkişafda olan dövlətdir.\nOna görə hesab edirəm ki, Avropa Oyunlarının və İslam Həmrəyliyi Oyunlarının Bakıda cəmi iki il ərzində keçirilməsi böyük siyasi məna daşıyır.\nBu gün ölkəmiz dünya miqyasında böyük hörmətə malikdir. Bizimlə hesablaşırlar, bizim rəyimiz, fikrimiz böyük əhəmiyyət daşıyır. Azərbaycan bu gün nəinki regional məsələlərdə, həm də dünya məsələlərində öz sözünü ən yüksək kürsüdən deyir və deyəcəkdir.\nBu gün Azərbaycan BMT Təhlükəsizlik Şurasının üzvüdür. 155 ölkə bizim namizədliyimizi dəstəkləmiş və bizə etimad göstərmişdir. Bu ay Azərbaycan dünyanın bir nömrəli qurumu olan BMT Təhlükəsizlik Şurasına sədrlik edir. Bu, böyük etimaddır, böyük uğurumuzdur, böyük nailiyyətimizdir. Əlbəttə ki, idmançıların uğurları Azərbaycan haqqında dünyada daha da dolğun məlumatın əldə edilməsi üçün çox gözəl bir vasitədir. Çünki ölkələrin gücü, o cümlədən idmanın inkişafından keçir. Azərbaycanda idman sürətlə inkişaf edir, idmançılar bizi sevindirir və beləliklə, ölkəmizin ümumi inkişafına öz töhfələrini verirlər.\nƏlbəttə ki, dövlət bundan sonra da idmançıların maddi və məişət problemlərinin həlli üçün öz dəstəyini əsirgəməyəcəkdir. Mən hər ilin sonunda, ən azı hər il idmançılarla görüşürəm. Amma əslində belə görüşlər ildə bir neçə dəfə keçirilir. Çünki qələbələr çoxdur və mən çalışıram ki, böyük qələbələrlə Vətənə qayıtmış idmançılarla görüşüm. Ancaq ənənəvi olaraq, artıq 1997-ci ildən bu yana ilin sonunda biz idmançılarla görüşürük, onları mükafatlandırırıq, onlara mənzillər verilir. Böyük mötəbər yarışlardan uğurla qayıdan idmançılara pul mükafatları verilir və bu dəfə də veriləcəkdir.\nAncaq onu da qeyd etmək istəyirəm və əminəm ki, sizi və bütün idmançılarımızı qələbələrə aparan əsas amil mükafat, maddi məsələ deyil, Vətən sevgisidir, vətənpərvərlikdir, Vətənə olan bağlılıqdır.\nBu dəfə bizim dövlət himnimiz İndoneziyada altı dəfə səslənmişdir, 24 dəfə milli bayrağımız qaldırılmışdır. Əminəm ki, bütün Azərbaycan xalqı sizin kimi bu qələbələrə sevinirdi. Çünki bu qələbə sizin qələbənizdir, dövlətimizin, xalqımızın qələbəsidir.\nSizi bir daha salamlayıram və bir daha təbrik edirəm, yeni uğurlar arzulayıram.\nAzərbaycan Milli Karate Federasiyasının prezidenti Yaşar BƏŞİROV dedi:\n- Cənab Prezident, hörmətli qonaqlar, hörmətli idmançılar.\nArtıq İslam Oyunları tarixə çevrilmişdir. Mən istərdim, bir-iki kəlmə bu oyunlardan danışım.\nBirincisi, mən karateni təmsil edirəm. Təbii ki, əsas sözü karatedən demək istərdim. Ancaq, ümumiyyətlə, Azərbaycan komandası bu oyunlarda çox uğurla çıxış etdi, 24 medal qazandı. Bildiyiniz kimi bu medalların altısı qızıldır. Ümumi hesabda 46 dövlət arasında biz yeddinci yerə çıxdıq.\nÜmumiyyətlə, çox sevindirici haldır ki, 6 qızıldan üçünü qazanan, yəni himnimizi üç dəfə səsləndirən karateçilərimiz oldu. Bu qələbə bütün Azərbaycan xalqının qələbəsidir. Təbii ki, bizə göstərilən bu qayğının nəticəsidir ki, belə yüksək qələbəyə nail olduq.\nƏgər tarixə nəzər salsaq, 1997-ci ildə Siz Milli Olimpiya Komitəsinin prezidenti seçiləndən sonra Azərbaycan idmanı sürətlə inkişaf etmişdir. O vaxt Sizinlə ilk görüşümüz oldu. Siz tövsiyə etdiniz ki, bizim Milli Karate Federasiyası Azərbaycanı Ümumdünya Karate Federasiyasında təmsil etməlidir. İndi bizim Federasiya dünya miqyasında ən qabaqcıl federasiyalardan biridir. Bu gün biz Azərbaycanı layiqincə təmsil edirik. Bundan əvvəlki qələbələrimiz də bu gün qeyd etdiyimiz qələbə də ildən-ilə artan qayğı ilə əlaqədardır. Sizin qayğınızı biz həmişə hiss etmişik. Siz 1999-cu ildə də bizi qəbul etdiniz. Bu çox səmimi bir görüş idi. Təbii ki, hər bir belə görüş bizi ruhlandırır. Bugünkü görüş də bizi yeni qələbələrə ruhlandırır və ona gətirib çıxarır ki, Azərbaycanda doğrudan da idmanın bütün növlərində güclü inkişaf gedir. Artıq bütün dünyada bilirlər ki, Azərbaycan idman dövlətidir.\nTəbii ki, cənab Prezident, bu, bir günün işi deyildir. Ulu öndər Heydər Əliyevin başladığı bu işin davamçısı kimi Siz yüksək səviyyədə Azərbaycanı təmsil edirsiniz. Təbii ki, bizim bütün qələbələrimiz Sizin adınızla, göstərdiyiniz qayğı ilə bağlıdır. Təbii ki, bu, Milli Olimpiya Komitəsinin, Gənclər və İdman Nazirliyinin uğurudur. Yəni, əlbir işin nəticəsidir ki, biz belə gözəl qələbələr qazanırıq.\n- İslam Həmrəyliyi Oyunlarında idmanın karate növündə qızıl medalın sahibi Ayxan MAMAYEV oyunların idmançılarımız üçün uğurlu olduğunu vurğulayaraq dedi:\n- Hörmətli cənab Prezident, hörmətli idman nümayəndələri.\nMən müsəlman ölkələrinin mötəbər idman yarışında - İslam Həmrəyliyi Oyunlarında idmanın karate növü üzrə qızıl medala sahib olmuşam.\nBu gün Sizin qarşınızda çıxış etmək mənim üçün böyük məsuliyyət və şərəfdir. Sevincimin həddi-hüdudu yoxdur.\nBiz, idmançılar qazandığımız hər bir qələbəyə görə, cənab Prezident, Sizə minnətdarıq. Məhz Sizin bizə göstərdiyiniz inam, etimad və qayğı nəticəsində biz bunlara nail oluruq. Bu yarışda hər bir idmançı kimi, mənim də qələbə qazanmağımın səbəbkarı ilk növbədə Sizsiniz. Buna görə Sizə böyük minnətdarlığımızı bildiririk. Bu yarışda hər bir idmançımız böyük əzmkarlıq nümayiş etdirdi, 6 qızıl, 9 gümüş, 9 bürünc, ümumilikdə 24 medal qazandıq.\nMən öz adımdan və milli komandamızın adından Sizə böyük minnətdarlığımı bildirirəm.\nİslam Həmrəyliyi Oyunlarında taekvondoçularımızın da uğurla çıxış etdiklərini bildirən taekvondo üzrə milli komandanın baş məşqçisi Gündüz ABDULLAYEV dedi:\nSiz nüfuzlu beynəlxalq yarışlardan dərhal sonra bizi qəbul edirsiniz, bizə diqqətinizi göstərirsiniz. Buna görə də ilk növbədə biz idmançılar, məşqçilər Sizə təşəkkürümüzü bildiririk.\nBiz dünən III İslam Həmrəyliyi Oyunlarından qayıtmışıq və bu gün artıq Sizin qəbulunuzdayıq. Biz idmançılar, məşqçilər bunun üçün böyük qürur hissi yaşayırıq.\nİslam Oyunlarında taekvondo üzrə Azərbaycanı təmsil etmək biz taekvondoçuların üzərinə düşmüşdü. Çox sevindirici haldır ki, Azərbaycanın medal xəzinəsinə dörd medal məhz taekvondodan gəldi. Bu da bizim məşqçilərimiz, idmançılarımız üçün çox böyük bir şərəfdir, çox böyük bir nəticədir.\nÖlkəmizdə idmanın taekvondo növünə böyük maraq vardır. Hazırda Azərbaycanın bütün regionlarında taekvondonun kütləviliyinə nail olunmuşdur. Bu da ilk növbədə, Azərbaycanda məhz idmanın taekvondo növündə infrastrukturun inkişafından xəbər verir. Biz məşqçilər üçün bu oyunlarda qazandığımız nailiyyətlərdən böyük nailiyyət ola bilməz. Siz bu nailiyyətlərimizi bizi bu cür qəbul etməklə qiymətləndirirsiniz. Ümid edirəm ki, taekvondoçularımız gələcəkdə - 2015-ci ildə Avropa Oyunlarında da çox yüksək səviyyədə çıxış edəcəklər.\nDaha sonra Milli Olimpiya Komitəsinin vitse-prezidenti Çingiz HÜSEYNZADƏ çıxış edərək dedi:\nİslam Oyunlarında daha bir əlamətdar hadisə baş verdi. Mən onu Sizə məruzə etmək istəyirəm . Sentyabrın 25-də “Bakı-2017”nin təqdimat günü keçirildi. Bizim idmançıların hamısı orada iştirak edirdilər. 250 qonağın toplandığı bu tədbirdə İslam Həmrəyliyi İdman Federasiyasının rəhbərliyi, yerli hökumət nümayəndələri, bu oyunlarda iştirak edən bütün Olimpiya komitələrinin rəhbərləri və bu oyunlara qonaq gəlmiş səfirlər iştirak edirdilər. Sizi əmin etmək istəyirəm ki, yüksək səviyyədə keçirilən bu tədbirdə Sizin müraciətiniz hamıda çox böyük ruh yüksəkliyi yaratdı. Mən deyərdim ki, bütün qonaqlar bu tədbirə və məhz Sizin müraciətinizə çox böyük diqqətlə yanaşdılar. Bu uğur Azərbaycanın növbəti uğurlarından biri oldu. Bu görüş, Sizin müraciətiniz bizim bütün idmançıları çox böyük qələbələrə ruhlandırdı. Ondan sonra bir sıra qızıl medallarımız və başqa medallarımız da artdı. Sizə bir daha təşəkkür edirəm.\n- Çox sağ olun. Bir daha sizi ürəkdən təbrik etmək istəyirəm. Bir məsələyə də diqqətinizi çəkmək istəyirəm. Bugünkü görüşdə orta nəslin və gənc nəslin nümayəndələri toplaşmışdır. Bu da hesab edirəm ki, çox rəmzi məna daşıyır. Çünki ardıcıllıq davam etdirilir.\nBu gün ölkəmizi beynəlxalq yarışlarda təmsil edən idmançılar orta nəsildən öyrənib öz peşəkarlığını idman meydançalarında nümayiş etdirirlər. Eyni zamanda, sizin uğurlarınıza sevinən gənc nəsil, uşaqlar, yeniyetmələr də televizordan, mətbuatdan sizin çıxışlarınızı izləyirlər. Sizin qələbələriniz onlar üçün də həm böyük bir sevincdir, eyni zamanda, onları da sizin kimi idmanla məşğul olmaq üçün idman meydançalarına, idman bölmələrinə aparan bir amildir. Bu ardıcıllıq Azərbaycanda vardır. Uşaq idmanı, yeniyetmə idmanı olmadan ölkənin idmanı inkişaf edə bilməz.\nMən çox şadam ki, Azərbaycanda uşaqlar, yeniyetmələr idman bölmələrinə gedirlər, idmanla məşğul olurlar. Bax, dediyim kimi, 40 regional Olimpiya Mərkəzində məşğul olanların arasında kifayət qədər çox uşaq vardır. Beləliklə, biz idmanın kütləviliyini, eyni zamanda, gənc nəslin sağlamlığını təmin edirik və gələcək uğurlarımızı şərtləndiririk. Bu ardıcıllıq davam etməlidir və artıq əminəm ki, davam edəcəkdir.\nBir məsələ də diqqəti çəkir ki, bu gün bizim bütün idmançılarımız müstəqillik dövründə boya-başa çatmış və idmançı olmuşlar. Azərbaycan tarixində Azərbaycan idmanı heç vaxt indiki qədər güclü olmamışdır. Əvvəlki dövrlərdə, - indi orta nəslin nümayəndələri - məşqçilər, idman mütəxəssisləri bunu yaxşı xatırlayır, - Sovet İttifaqı dövründə Azərbaycanda əlbəttə ki, idman inkişaf edirdi, ancaq bizim uğurlarımız o qədər də böyük deyildi. Sovet yığma komandasına düşmək o qədər də asan məsələ deyildi. Ancaq bu gün, müstəqillik dövründə biz dünya miqyasında Yay Olimpiya Oyunlarında 30-cu yerdəyik. Dünyada 200-dən yuxarı ölkə vardır. Keçən Olimpiya Oyunlarında təqribən 200-ə yaxın ölkə təmsil olunmuşdu. Bu ölkələr arasında 30-cu yerə nail olmaq tarixi qələbədir.\nBu, bir daha müstəqilliyin üstünlüklərini göstərir. Gənc nəsil, bizim idmançıların bir çoxu müstəqillik dövründə dünyaya gəlmişdir, bəzilərinin isə müstəqillik bərpa olunanda 3-4 yaşı var idi, o illəri xatırlamırlar. Onlar müstəqillik dövründə formalaşıblar. Müqayisə aparmaq üçün bunlarda bizim qədər təbii ki, imkan yoxdur. Amma biz - orta nəslin nümayəndələri yaxşı bilirik və görürük ki, müstəqilliyin nə qədər böyük üstünlükləri vardır. Azərbaycan xalqı azad xalqdır, dövlətimiz müstəqil dövlətdir. Əsrlər boyu Azərbaycan xalqı müstəqillik arzuları ilə yaşamışdır və bizim nəsil xoşbəxtdir ki, payımıza müstəqillik dövründə yaşamaq düşübdür.\nMüstəqilliyi möhkəmləndirmək, ölkəmizi gücləndirmək üçün hər bir vətəndaş çalışmalıdır. Hər bir insan öz sahəsində müstəqilliyə töhfəsini verməlidir. Siyasətçilər, iş adamları, bütün vətəndaşlar, idmançılar – biz hamımız bir məqsədə qulluq edirik ki, ölkəmiz daha da güclənsin, daha da inkişaf etsin, insanlar daha da yaxşı yaşasınlar. Əlbəttə ki, Azərbaycanı dünyada daha da yaxından tanısınlar.\nÖlkəni tanıtdırmaq üçün məncə, idman kimi ikinci universal vasitə yoxdur. İdman və mədəniyyət. Ancaq idmanda uğurlar daha da özünü dolğun şəkildə büruzə verir. Çünki burada birinci, ikinci yerlər, medallar vardır. Hesab edirəm ki, idman uğurları, o cümlədən ölkəmizi dünyaya müasir, dinamik inkişaf edən ölkə kimi təqdim edir. Əlbəttə ki, burada əsas rolu oynayan bizim idmançılarımızdır. Dövlət siyasəti, idmana rəhbərlik edən qurumlar, məşqçilər, əlbəttə ki, onların fəaliyyəti çox vacibdir. Ancaq son sözü tatamidə, rinqdə, başqa meydançalarda idmançı deyir və bütün xalqı sevindirir.\nBu gün biz haqlı olaraq fəxr edə bilərik ki, gözəl idmançılarımız, güclü idmanımız vardır. İdmançılar, eyni zamanda, həyatda öz davranışı, öz hərəkətləri, Vətənə olan bağlılığı ilə gənc nəslə, uşaqlara örnəkdir, nümunədir. Mən çox şadam ki, idmançılarımızın mütləq əksəriyyəti həyatda, məişətdə, cəmiyyətdə gündəlik fəaliyyətdə vətənpərvər, təvazökar, mədəni insanlar kimi öz işini davam etdirirlər. Hesab edirəm ki, bu, bizi bəzi başqa ölkələrdən fərqləndirən cəhətlərdən biridir. İdmançı Azərbaycanda çox şərəfli addır. Cəmiyyətdə idmançılara çox böyük rəğbət, hörmət vardır, o cümlədən ona görə ki, idmançılar cəmiyyətdə də özlərini çox ləyaqətlə aparırlar.\nMən əminəm ki, bu gün sizdən nümunə götürən uşaqlar, yeniyetmələr gələcəyin çempionları olacaqlar və Azərbaycanı uğurla təmsil edən gənc nəsil də 5-10 ildən sonra sizin qədər dəyərli idmançılara çevriləcəklər.\nXəbər 3197 dəfə oxundu


bakida ucuz ev\nbakida ucuz ev / 458907 elan tapıldı\nQusar rayonu erazisinde mukemmel serati olan ev kiraye verirem ev in her cur serati var / Evin istiliyi kombidir elave kondisenir de var / internet kabel ve TV antina var . Heyetinde Bisetkasi maqali samovari qabi qacagi...\nXəzər rayonu Dübəndi ,baglari dənizə gözəl menzeresi var.suyu var daimi .yerdən(6 daş hündür ,kursulu ,tam ev in daş,işi bitmişdir ) ev in çöldən ölçüsü (10;11)senedi var .tikintiyə icazeside var..( Sənətdə 6 sotdu)ama z...\nSatılır 9.72 sot torpaq Sumqayıt\nSalam Torpaq Quba şəhərinin mərkəzi hissəsində yoldan 150 metr məsafədə Üç gözəl şadlıq ev inin arxa küçəsində yerləşir.Hasarı,darvazası su xətti,meyvə ağacları və Xüsusi mülkiyyət çıxarışı var..Torpaq çox əlverişli yerdə...\nSatılır 2 otaqlı 30 m2 köhnə tikili 4 mkr\nSalam 4un kruqunda Ruzi marketin yanında məktəbin uşaq bağçasınin yanında yerləşir metroya 5deqiqe mesafede yerləşir 1otaqdan 2otaga düzəlmə istilik sistemi var Umumi. Vasitəçilər Narahat Etməsin!!!\nNizami rayonu, Qara Qaray ev metrosunun yaxınlığında, tam yaşayışlı yeni tikilidə 3 otaqlı mənzil kirayə verilir. Təmirdən sonra yaşayış olmayıb. Ümümi sahəsi 90 m2, mərtəbə: 18/18. 1 açıq eyvanı. Şəhərə mənzərə. 1 s/q. Ə...\nInwaatcilara yaxin Werifzade kucesinde iran klinikasina yaxin olan yeni tikili binanin 16/4 umumi sahesi 60 kv. 2 otaqli temirli ve esyali menzil ayliq icareye verilir.Menzil butun esyalarla temin olunub.Qiymet 450 azn.E...\nSatılır 2 otaqlı 45 m2 həyət evi Hökməli\nTəcili satıldığı üçün dəyərindən aşağı satılır. HökmƏli kəndi Qobu yolunda yoldan 300 metr aralı. 2 Sot torpaqda yarı tikili ev satılır. Yarı tikili ev in həm öndən həmdə arxa tərəfdən həyəti vardır. Çox təmiz havası və g...\nNərimanovda, Ağa Neymətulla küç, Araz mtk da, 14/17 mərtəbəsində 100 kv 2 otaqdan 3 otağa düzəlmiş əla təmirli mənzil satılır, mənzildə təmirdən sonra yaşayış olmayıb, binada qaz var\nALIANS PANARAMA PARK DENIZI BIRBASHA GORUR BIRBASHA !!! Deniz menzereli ne saqa baxmaq lazimdi nedeki sola birbasha panaramasi denizedir shehere Ofis xidmet haqqi 1 % Sened muqaviledir ilin sonu kupca verilecek qaz var B...\nipoteka evler 2018xirdalanda kiraye evler yenielmlerde obyektev və torpaq alqı satqısıbakida kiraye evler telebeler ucunmemar ecemide satilan heyet evlerisuraxanida satilan evler 2015kiraye ev elanlari nerimanovbakida kiraye verilen evler 2013ev alqi satqisi aaaf


Hayk Gabrielyan: “Türkiyənin “qırmızı xətləri”keçməyə hazır olduğuna razı deyiləm” – Ermənistanın İctimai Radiosu\nBaş səhifə | Bütün Xəbərlər | Siyasət | Hayk Gabrielyan: “Türkiyənin “qırmızı xətləri”keçməyə hazır olduğuna razı deyiləm”\nHayk Gabrielyan: “Türkiyənin “qırmızı xətləri”keçməyə hazır olduğuna razı deyiləm”\nTavuşdakı hadisələrdən sonra Türkiyənin kəskin reaksiyası əsasən aprel eskalasiyasından fərqli olaraq, Azərbaycanın bu dəfə mövqelərini, ərazi itkiləriylə nəticələndi. Anlaşılandır ki, bu dəfə Türkiyə öz səs tonunu sərtləşdirməli idi.\nBu haqda “1-ci Xəbərlər” ilə söhbətində Ermənistan Elmlər və İncəsənət Akademiyasının eksperti Hayk Gabrielyan bildirərək əlavə edib:\n“Türkiyənin”qırmızı xətləri” keçməyə hazır olduğu fikirlə həmrəy deyiləm. Mənim üçün “qırmızı xətti” keçmək Türkiyənin Ermənistana birbaşa hərbi hücumunun başlanması deməkdir”.\nHayk Gabrielyanın sözlərinə görə, son illərdə Azərbaycanın Türkiyə üçün mühümlüyü gücü kəskin şəkildə müxtəlif səbəblərdən (qaz, viza, ticarət, dəmir yolu və s.) artıb.\n“Türkiyə Azərbaycandan ən ucuz qiymətə qaz alır. Ötən il Azərbaycan qaz idxalını təxminən 30% artırdı. Bu səbəbdən Azərbaycan ötən il Türkiyəni İrandan qabaq ikinci, ən böyük qaz tədarükçüsü oldu. Təchizatçı, Rusiyanı qabaqlayır. Bu o deməkdir ki, Türkiyənin gücü nə qədər artırsa, Türkiyə ilə əlaqəli məsələlərdə daha həssas olur. Və biz “bir millət, iki dövlət” adlı bir qarışıqlıqdan danışmırıq, söz Türkiyənin Azərbaycanda olan əsas iqtisadi əzəmətli maraqları barədədir.\nMəhz bu səbəblə də Türkiyənin ən kəskin reaksiyaları bir nömrəli ünvan sahibi kimi ER-nı yox Rusiyanı hesab edirəm.\nTürkiyədə Rusiyanın Azərbaycanı cəzalandırmağa çalışması, bununla da özünə zərər verəcəyi ilə bağlı qorxular var, çünki Azərbaycan qazının tədarükü Rusiyanın bir zamanlar böyük qaz qolunu Türkiyəyə təsirsiz hala gətirdi.\nİllərdir Türkiyənin qaz ehtiyacının 55-60% -ni təmin edən Rusiya indi 10% -dən düşdü.\nBundan başqa , oktyabr ayından etibarən Azərbaycan qazının Türkiyə üzərindən Avropaya tədarükünə başlanacaq, “bu isə , Rusiyanın Avropadakı qaz mövqelərinə müəyyən zərbə olacaqdır. “Başqa sözlə, Türkiyə olduqca sərt açıqlamaları ilə Rusiyaya Azərbaycanda iqtisadi maraqlarını qorumaq üçün mübarizə aparmağa hazır olduğunu açıq şəkildə bəyan edir”-deyərək Qabrielyan vurğulayıb.\nOnun sözlərinə görə, bir mühüm faktor.Yaxşı, Türkiyə hakimiyyətləri nə üçün bu dərəcədə kəskin səslənir.\nBelə adlanan “Yeni Türkiyə”nin səlahiyyətliləri istehza edərək müəyyən dərəcədə “Keçmiş Türkiyə” nin səlahiyyətlərinə istehza edərək 1990-cı illərdə Türkiyənin zəif olduğunu elan etdilər, buna görə də “Qarabağın zəbtinin” qarşısını ala bilmədi.\nEyni zamanda, onlar Yeni Türkiyə” nin son 300 ildə ən güclü olduğunu bəyan edirlər. Əslində onlar öz sözlərini işlə isbat etməyə çalışmalı idilər. Bu faktoru qusurlu hesab etmək olmaz çünki məsələ Türkiyənin prezidenti Rəcəb Tayyib Erdoğan imicindən gedir.\nBu kontekstdə Ermənistanın “Azərbaycana təcavüz etməkdə” ittiham olunduğu türk tərəfinin kəskin ifadələrini xatırlayaq. Belə çıxır ki, Türkiyə müqavilə öhdəliklərini yerinə yetirmir və ya yalnız 3-cü maddəni yerinə yetirir, halbuki Azərbaycan üçün daha çox arzu olunan 2-ci maddə yerinə yetirilmədir. Əgər Türkiyə həqiqətən də 2-ci maddə üzrə öhdəliklərini yerinə yetirsəydi, qeyd etdiyim “qırmızı xətti” keçmək olardı.\nÜmumiyyətlə, mən təbii ki, Ermənistanın maneəsiz, fasiləsiz, çoxşaxəli inkişafının tərəfdarıyam ki, bu da ölkənin müdafiəsini daha da təmin edəcəkdir.


"Bayram bitən kimi pəhrizə başlayacam" deyənlər üçün qızıldan qiymətli MƏSLƏHƏT... » Qadin.az - Qadınların sevimli saytı\n' Yeni il bayramları artıq geridə qalmaq üzrədir. Bayram günləri ləziz yeməklərin hamısından ləzzətlə dadanlar, "qarnına korluq verməyənlər" sonrakı günlər artıq çəkilərindən necə xilas olmaq haqqında fikirlərə düşürlər.\nSizə pəhriz zamanı bir neçə sadə pəhriz proqramları və lazımı məsləhəti təqdim edirik:\n- Duzsuz yeməklər. Bu o deməkdir ki, siz duz istifadəsini minimuma endirirsiniz. Çalışıb yeməklərə bişirərkən deyil, yeyərkən az miqdarda duz atın. Yeməklərinizdə duzu limonnsuyu vəya ədviyytalarla əvəz edə bilərsiniz. Duzu qida rasionunuzdan çıxarsanız ən azı 2 həftədən sonra nəticəni özünüz görəcəksiniz.\n- Qatıq ən yaxşı pəhriz məhsullarının başında gəlir. Zəncəfil və darçınla birləşəndə isə gücü birə-beş artır. Bu məhsuldan gecə yatmamışdan öncə istifadə etmək məsləhətdir.Çünki orqanizm gecələr daha yaxşı yağ yandırır. Toz halındakı zəncəfil, darçını bir kasa qatıqla qatın. Yatmamışdan 3-4 saat öncə qəbul edin. Yatana qədər isə azı 3 stəkan suyu az-az için. Həftədə iki dəfə bu məhluldan istifadə edin. Hamilə qadınlar və süd verən analara məsləhət görülmür. (medicina.az)\n242 baxış 0 şərh


Leyla Əliyeva və Emin Ağalarovun ekizlərinin ad günüdür - fotolar » wWw.Qadinlar.Biz ~ Qadınlar Bir Incidir! Populyar Qadın Saytı\nLeyla Əliyeva və Emin Ağalarovun ekizlərinin ad günüdür - fotolar\nTarix: 1-12-2015, 12:36\nŞərhlər: Baxılıb: 852\nSəs ver: Dekabrın 1-i Heydər Əliyev Fondunun vitse-prezidenti Leyla Əliyeva ilə müğənni-bəstəkar Emin Ağalarovun əkizləri Əli və Mikayılın doğum günüdür. 2008-ci ildə dünyaya gələn ekzilərin 7 yaşı qeyd edilir. Xatırladaq ki, Leyla Əliyeva və Emin Ağalarov 2006-cı ildə ailə həyatı qurublar və bu ilin aprel ayında boşandıqlarını bəyan ediblər. NoName\nEminlə Leyla bir arada: Dəstəyinə görə çox sağ ol\nPrezidentin nəvələrinin ad günündən - FOTO\nLeyla Əliyeva: "Mən nikahımızı pozmaq qərarına gəldim"\nLeyla Əliyeva əkizləri ilə - foto\nÇətin keçir günlər,gedənin olanda\tloading... Hamısı